U niškom KC umrlo sedam, na respiratoru 12 kovid pacijenata - Društvo - Dnevni list Danas\nPočetna » Društvo » U niškom KC umrlo sedam, na respiratoru 12 kovid pacijenata\nU niškom KC umrlo sedam, na respiratoru 12 kovid pacijenata\nFoto: Sa sajta Kliničkog centra Niš\nU Kliničkom centru Niš u protekla 24 časa preminulo je još sedam pacijenata kod kojih je potvrđeno prisustvo korona virusa, saopštila je danas popodne ta zdravstvena ustanova.\nPrema navodima na veb-sajtu niškog KC, u kovid objektima te ustanove danas popodne ukupno su hospitalizovana 333 pacijenata, od kojih je kod 181 potvrđen koronavirus.\nNa respiratoru se nalazi 12 pacijenata.\nU niškom KC počeo je da raste broj preminulih 6. novembra, od kada ih je, po zvaničnim podacima, i po 12 dnevno. Broj hospitalizovanih u toj ujstanovi je skoro tri i po puta veći u odnosu na početak novembra, kada ih je bilo manje od stotinu.\nNa sajtu niškog KC danas popodne je, takođe, objavljeno da su u poslednja 24 časa u zdravstvenom centru Leskovac preminula tri pacijenta sa potvrđenim virusom, a u zdravstvenom centru Vranje jedan pozitivni pacijent.\nU zdravstvenom centru u Leskovcu hospitalizovan je 135 pacijenat, a kod 82 je potvrđena korona infekcija. U tri kovid bolnice u Vranju na lečenju su 93 pacijenta, od kojih je 88 pozitivno na virus.\nDržavni sekretar u Ministarstvu zdravlja Berislav Vekić rekao je da je u toku noći u privremenu bolnicu u niškoj Sportskoj hali “Čair” transportvoavno 20 pacijenata.\nU ovoj privremenoj bolnici, čiji je kapacitet 180 kreveta, krajem prošle sedmice bilo je zbrinuto devet pacijenata sa lakšom kliničkom slikom, uglavnom iz mesta izvan Niša.


Republika Srpska je država sviđalo se to nekome ili ne - mojKontakt portal\nRepublika Srpska je država sviđalo se to nekome ili ne\nDodik je na sinoćnjem skupu “Upoznaj Srpsku, upoznaj svoje”, održanom na Pravnom fakultetu u Beogradu, rekao da je BiH sporazumna zemlja i državna zajednica i da je preživjela samo zato što su je 1995. godine priznale velike sile.\n“Danas je ona tragično neuspješna i veoma loše mjesto za ljude”, rekao je predsjednik Srpske.\nDodik je naglasio da Republika Srpska ima sve elemente države, po međunarodnim dokumentima – i stanovništvo i teritoriju i vlast i sposobnost da sporazumno radi sa drugim zemljama i entitetima.\nOn je dodao da ne vjeruje u to da BiH može uspjeti i da ne želi da se bavi stvarima koje ne mogu uspjeti. “Ne može uspjeti i džaba”, istakao je Dodik.\nPredsjednik Republike Srpske rekao je da je BiH prostor masovnog pravnog i političkog nasilja međunarodne zajednice nad vlastitim ugovorom koji je sama kreirala, te naveo da sve što je visoki predstavnik silom nametnuo mora biti revidirano.\n“Optužuju me da rušim ustavni poredak BiH. Naravno da ga rušim kada ne postoji”, istakao je Dodik.\nPrema njegovim riječima, Republika Srpska ima šansu da osnaži svoje pozicije poštujući slovo Dejtonskog sporazuma.\nPredsjednik Srpske je naglasio da je za BiH najbolje da se mirno dogovori i raspusti. Ako se razmišlja o tome kako je najbolje za ljude u BiH, Dodik je rekao da je najbolje da Republika Srpska bude država i da će se to jednog dana i desiti.\n“Samo moramo imati strpljenja. Jednog dana ćemo odlučiti o raspisivanju referenduma i protiv tog referenduma niko ništa neće moći. To nije danas, ali sigurno će biti jednog dana”, ocijenio je Dodik.\nGovoreći o pritiscima koji su vršeni na njega i druge političare iz Republike Srpske, on je naveo da se koriste optužbe za navodni kriminal, korupciju, te podsjetio da je srpsko rukovodstvo u zatvorima u Haškom tribunalu, a da će istorija pokazati da to nije tako i da je Haški tribunal prevara.\nDodik je istakao da je Srebrenica ogroman zločin, da to osuđuje i da se solidariše sa žrtvama, ali da nije onako kako se govori i da se ne može reći jednostrano da je to genocid. “Mi nismo genocidni”, naglasio je predsjednik Republike Srpske.\nOn je naglasio da ništa od onoga što je večeras iznio nije rekao zato što mrzi Bošnjake i Hrvate, ali da neće dozvoliti da mu se nametne sram zbog toga što se bori za nacionalne interese Srba.\nDodik je istakao da Republika Srpska nema alternativu i da Srpska poštuje i voli Srbiju, da joj je posvećena i da joj je Srbija potrebna.\nOn je naveo da je osim Kosova, ključni interes Srbije i Republika Srpska u kojoj živi više od milion Srba.\nPrethodno Prethodni članak: Danas Aranđelovdan\nSljedeće Prethodni članak: Novo ruho oko spomenika banu\n22. 03. 2019., 13:25


Koliko je ''slatko'' pivo u Plzenu?\nLiga Evrope Author:\tCentrala Bg - 20/08/2015\nKoliko je ”slatko” pivo u Plzenu?\nVojvodina se nalazi pred istorijskim uspehom što bi predstavljao plasman u grupnu fazu Lige Evrope, ali protivnik sa kojim će u nedelju dana dva puta odmeriti snage, šampion Češke Plzen, spada u red ekipe protiv koje bi malo ko u plej-ofu Lige Evrope imao status favorita.\nPlzen je imao veće ambicije, međutim iz kvalifikacija za Ligu Šampiona ga je neočekivano izbacio Makabi iz Tel Aviva, i to pošto su Česi pobedili u prvoj utakmici u Izraelu. Ekipa je posle toga pomalo demoralisana odigrala dve utakmice u prvenstvu Češke u kojima je osvojila samo po bod.\nTakvi rezultati u kojima je Plzen od mogućih 12 osvojio samo pet bodova, za sada su dovoljni samo za deseto mesto, što je iskoristio najveći konkurent za titulu, praška Sparta i udobno se smestila na vrhu tabele za pet bodova prednosti.\nPlzen je najbolje rezultate u istoriji kluba ostvario u poslednjih nekoliko godina, kada je u prethodnih pet sezona osvojio tri titule šampiona i jedan nacionalni kup, dok je u sezonama kada nije bio šampion, završavao na drugom ili trećem mestu.\n”Pivari” su posebno bili ubedljivi u prošloj sezoni kada su na 30 mečeva poraženi samo četiri puta, a osvojili ukupno 72 boda, odnosno pet više od drugoplasirane Sparte.\nPlzen je dva puta nastupao u grupnoj fazi Lige Šampiona u koju je oba puta dospeo iz kvalifikacija.\nVećina fudbalera je iz Češke a u timu igra i petorica reprezentativaca ove zemlje. Najbolji igrači su napadač Daniel Kolar, Vaclav Prohaska, David Limberski, Ajdin Mahmutović i golman Matuž Kozačik.\nPre nekoliko dana je u Plzenu došlo do smene trenera, pa je na mesto Miroslava Koubeka došao Karel Krejči.\nVojvodina je nakon prvenstvenog poraza od Čukaričkog na Karađorđu, okrenula drugi list i zaigrala mnogo ozbiljnije na svim frontovima. Zabeleženo je četiri pobede, u koje spada i ona sada već čuvena protiv Sampdorije u Torinu, i jedan bezbolan poraz od istog rivala u Novom Sadu.\nTrijumf protiv Partizana je takođe veoma bitan, pogotovo ako se zna koliko su ”crno-beli” odlično odigrali ceo tok kvalifikacija za Ligu Šampiona.\nVojvodna u prvenstvu Srbije ima pet bodova manje od iznenađujuće prvoplasiranog Javora, ali i jednu utakmicu manje.\n”Lale” su dva puta odmerile snage sa ekipama iz Češke, a oba puta su bili u pitanju ekipe iz Praga – Sparta i Slavija. 1977. godine Vojvodina je igrala protiv Sparte u tadašnjem Srednjoevropskom kupu i pobedila u Novom sadu, dok je u Pragu bilo bez golova.\nSa Slavijom je Vojvodina vodila bitku 1999. godine u kvalifikacijama za UEFA kup, ali je kao domaćin igrala u Skoplju gde je bilo 0-0, dok je Slavija pobedila u Češkoj rezultatom 3-2.\nTrener Zlatomir Zagorčić ima sve fudbalere na raspolaganju osim što je status kapitena Pekarića još pod znakom pitanja.\nVojvodina je od početka ove sezone odigrala nekoliko odličnih mečeva, a još jedan takav bi mogao da joj olakša zadatak u revanšu na Karađorđu.\nTags:Daniel Kolar, Karel Krejči, kup, Liga Evrope, Plzen, UEFA, Vojvodina, Zlatomir Zagorčić\nEvropska ”nadoknada” za navijače Sautemptona


Karte se mogu kupiti za putovanja planirana u periodu od 13. juna do 25. oktobra ove godine BEOGRAD - Er Srbija je organizovala ponudu pod nazivom "Super subota", a svi koji danas budu prošetali do ...\nEr Srbija je organizovala ponudu pod nazivom "Super subota", a svi koji danas budu prošetali do poslovnica u Beogradu i Nišu, moći će da kupe jeftinije karte, saopštila je ova aviokompanija.\nEr Srbija je organizovala ponudu pod nazivom "Super subota", a svi koji danas budu prošetali do poslovnica u Beogradu i Nišu moći će da kupe jeftinije karte, saopštila je ova aviokompanija.\nAir Serbia: Jeftinije karte do Varne, Varšave, Sofije...\nAir Serbija je organizovala ponudu pod nazivom „"Super subota"“, a svi koji budu otišli u poslovnice u Beogradu i Nišu, moći će da kupe jeftinije karte, saopštila je ova aviokompanija.\nSUPER SUBOTA: Er Srbija nudi velike popuste! (FOTO)\nEr Srbija je organizovala ponudu pod nazivom „Super subota“, a svi koji danas budu prošetali do poslovnica u Beogradu i Nišu, moći će da kupe jeftinije karte za putovanja planirana u periodu od 13.\nSpecijalna uskršnja ponuda Er Srbije\nBEOGRAD - Er Srbija nudi promotivne uskršnje cene isključivo za kupovinu avio-karata putem interneta 20. i 21. aprila, a za letove do Banja Luke, Sarajeva, Soluna i Moskve, saopštio je danas srpski ...\nSa Er Srbijom do Crne Gore i Hrvatske po ceni od 88 evra\nEr Srbija danas, u okviru akcije "Srećni petak", nudi specijalne promotivne cene od 88 evra za povratne letove iz Beograda ka Dubrovniku, Splitu, Tivtu i Podgorici.\nEr Srbija u akciji "Super subota" nudi jeftinije karte\nBEOGRAD - Er Srbija je organizovala ponudu pod nazivom "Super subota", a svi koji danas budu prošetali do poslovnica u Beogradu i Nišu moći će da kupe jeftinije karte, saopštila je ova aviokompanija.\nAir Serbia: Karte do Hrvatske i CG na "Srećni petak"\nAir Serbia danas, u okviru akcije "Srećni petak", nudi specijalne promotivne cene od 88 evra za povratne letove iz Beograda ka Dubrovniku, Splitu, Tivtu i Podgorici.\nSREĆNI PETAK ER SRBIJE: Povratne karte za Dubrovnik, Split i Tivat za 88 evra\nKarte će po tim cenama biti na raspolaganju samo danas i važiće za putovanja od 13. juna do 25. oktobra 2014. godine BEOGRAD - Er Srbija danas, u okviru akcije "Srećni petak", nudi specijalne ...\nER Srbija: Do Varšave za 99 EUR\nBeograd -- Er Srbija će od 29. maja svakodnevnim letovima povezivati Beograd i Varšavu, a promotivna prodaja karata po ceni od 99 evra, traje do 25. aprila.\nEr Srbija sutra, u okviru akcije "Srećni petak", nudi specijalne promotivne cene od 88 evra za povratne letove iz Beograda ka Dubrovniku, Splitu, Tivtu i Podgorici.\nEr Srbija uskoro leti od Beograda za Varšavu\nBEOGRAD - Srpska nacionalna avio-kompanija Er Srbija od 29. maja će svakodnevnim letovima povezivati Beograd i Varšavu. U čast nove destinacije, organizovana je promotivna prodaja karata do 25.\nJadran je bliži s Er Srbijom\nBeograd -- Aviokompanija Er Srbija povećaće tokom letnje sezone broj letova ka Jadranskoj obali, ka Tivtu, Dubrovniku i Splitu. Er Srbija će od 27. maja do 15.\nViše letova ka Jadranu\nNacionalni prevoznik Srbije Er Srbija najavio je povećanje letova ka Tivtu, Dubrovniku i Splitu tokom letnjeg reda letenja. Er Srbija će počev od 27. maja do 15.\nEr Srbija erbasom leti za Tivat tri puta dnevno\nNacionalni avioprevoznik će od 27. maja do 15. septembra svakog dana imati letove za Tivat i to tri puta dnevno BEOGRAD - Er Srbija je najavila p ovećanje letova ka Tivtu, Dubrovniku i Splitu tokom ...\nEr Srbija povećava broj letova ka Jadranskoj obali\nBEOGRAD - Er Srbija je najavila povećanje letova ka Tivtu, Dubrovniku i Splitu tokom letnjeg reda letenja, kako bi omogućila bolje veze ka tim popularnim destinacijama na Jadranskoj obali.\nViše letova "Er Srbije" ka Jadranu\nAvio-kompanija "Er Srbija" najavila je da će od 27. maja, tokom važenja letnjeg reda letenja, povećati broj letova ka Tivtu, Dubrovniku i Splitu. Kako se navodi u saopštenju avio-kompanije koje ...\nAir Serbia povećava broj letova ka Jadranskoj obali\nAviokompanija Air Serbia najavila je danas da će od 27. maja, tokom važenja letnjeg reda letenja, povećati broj letova ka Tivtu, Dubrovniku i Splitu. Kako se navodi u saopštenju aviokompanije, od 27.


Nužna revizija budžeta - Glas Podrinja\nNa danas održanoj sednici Skupštine opštine Bogatić, prvo su usvojeni predlozi za razrešenje i imenovanje, predsednika i članova upravnih odbora: Centra za socijalni rad u Bogatiću, Narodne biblioteke "Janko Veselinović", Turističke organizacije, Predškolske ustanove "Slava Ković", Kulturno-obrazovnog centra Bogatić i Nadzornog odbora Javnog komunalnog preduzeća "Bogatić".\nNajviše zabrinutosti izazvalo je izlaganje odbornika Aleksandra Ilijaševića iz Badovinaca u okviru odborničkih pitanja. On je između ostalog izrazio potrebu za revizijom opštinskog budžeta koji je prema njegovim saznanjima oko 150 miliona dinara u minusu, a najviše nenamenskih trošenja sredstava, opet po saznanjima ovog odbornika, bilo je za potrebe rada Fudbalskog kluba "Mačva" i Rukometnog kluba. Prema odgovorima koje je dobio na sednici za Fudbalski klub iz opštinske kase izdvojeno je 9, a Rukometni 5 miliona dinara.\nSa tim se složio predsednik skupštine ove lokalne samouprave Siniša Puzić, konstatujući da stanje u opštini, kad su finansije u pitanju, nije bilo nikad gore u poslednjih dvadeset godina, što i prema njegovom mišljenju zahteva revizorsku kontrolu.


Svetski lideri se pripremaju za samit Grupe 20 u Vašingtonu\nGrupa od 20 lidera vodećih industrijski razvijenih zemalja i velikih zemalja u razvoju, sastaće se narednog vikenda u Vašingtonu radi razgovora o merama za ponovno uspostavljanje globalne finansijske stabilnosti. Evropa je preuzela vođstvo u zalaganju za taj samit i iznalaženju rešenja za globalnu ekonomsku krizu, a nastojanja predvode lideri Velike Britanije i Francuske.\nKada je ekonomska kriza pogodila Evropu, dve moćne političke ličnosti istakle su se u nastojanjima da se ti udarci ublaže – britanski premijer Gordon Braun i francuski predsednik Nikola Sarkozi. Predsednik Francuske, koja trenutno predsedava Evropskom unijom odmah se založio za transatlantsko rešenje krize:\n"Evropa želi da saradjuje sa Sjedinjenim Državama kao što čine saveznici, prijatelji i partneri, koji dele ista ubedjenja i iste vrednosti, i koji moraju da izadju u susret tom izazovu", poručio je Sarkozi.\nPremijer Braun ima iskustvo u ekonomiji, jer je 10 godina bio britanski ministar za finansije u vladi Tonija Blera, tokom kojih je izgradio reputaciju kompetentnog i mudrog državnika. Ovog oktobra on je hvaljen i kod kuće i u inostranstvu zbog paketa zajmova i garancija, u vrednosti od blizu 700 milijardi dolara, za spasavanje britanskih banaka. Ta finansijska pomoć je postala međunarodni obrazac za bavljenje kreditnom krizom. Kombinacija Braun-Sarkozi postala je impresivni duet, kaže poslanik u britanskom parlamentu, Denis Mekšejn.\n"U ovom kriznom momentu pojavila su se dvojica lidera, Braun i Sarkozi, sa suprotnih strana političkog spektra, ali ni jedan od njih neće imati koristi ukoliko se Britanija, Francuska, Evropa ili Amerika, što je moguće brže i pametnije, ne izvuku iz ove krize", kaže Mekšejn.\nSarkozi insistirao da se održi sastanak evro-zone\nSarkozi je bio taj koji je insistirao na održavanju sastanka lidera 15 zemalja evro-zone plus Britanije kako bi se pronašlo rešenje za krizu. Lideri su se složili da slede Braunov plan za izbavljenje. Francuski lider je ponovo bio taj koji je apelovao na predsednika Džordža Buša da sazove samit svetskih sila, 15. novembra, u Vašingtonu. Naredni izazov za Brauna i Sarkozija biće nagovaranje Sjedinjenih Država da preuzmu rukovodeću ulogu u procesu oporavka globalne ekonomije.\nOstaju pitanja o Polsonovom planu\nEkonomista Albreht Ritšl, sa ugledne Londonske ekonomske škole, kaže da Vašington mora da učini više od pukog oslanjanja na plan američkog sekretara za finansije Henrija Polsona.\n"Sjedinjene Države su pokazale – ne želim da kažem nedostatak rukovodeće uloge - ali su signali iz Vašingtona bili pomalo mešoviti. Nije bilo sasvim jasno šta je tačno Polsonov plan značio i moj je utisak da mali broj ljudi u Vašingtonu i Njujorku zaista zna šta je zapravo Polsonov plan. Dakle, nesumnjivo postoji potreba da se ti planovi i ideje ispune sadržajem", kaže Ritšl.\nPredstojeći sastanak Grupe 20 biće usredsređen na mere, poput finansijskih regulativa, sa ciljem da se ponovo uspostavi globalna ekonomska stabilnost. Međutim, analitičari navode da Evropa sa nestrpljenjem iščekuje promenu američke administracije. Oni se nadaju da će novoizabrani predsednik Barak Obama biti u stanju da obnovi zdravlje američke ekonomije, što će, sa svoje strane, pomoći da se i evropska ekonomija vrati na pravi put.


Ljudska prava vani! | Diskriminacija.ba\nU ponedjeljak, 16.12, Fond Otvoreno Društvo BiH i Sarajevski otvoreni centar organizuju Regionalnu konferenciju poboljšanja stanja ljudskih prava LGBT osoba na zapadnom Balkanu, čiji je cilj povećanje vidljivosti LGBT osoba i ukazivanje na probleme, diskriminaciju i nasilje kojem su LGBT osobe izložene u svakodnevnom životu. Na konferenciji će učestvovati predstavnici_e ureda ombudsmena iz Hrvatske, Srbije, Crne Gore i BiH, kao i predstavnici_e civilnog društva iz pomenutih država. Istog dana, od 17:30h biće otvorena izložba fotografija LGBTQ osoba Irfana Redžovića i Vedada Divovića,\n”(Ne)vidljiva svakodnevnica”. Ovaj ciklus fotografija LGBTQ osoba iz Bosne i Hercegovine prikazuje osobe koje su željele da u javni prostor uđu momenti njihovih svakodnevica – od mjesta na kojima rade, preko mjesta na kojima se druže, do mjesta u kojima žive. Ideja izložbe je da se kroz 15 dokumentarističkih fotografija osoba smještenih u svakodnevnom okruženju učini vidljivom raznolikost rodnih, spolnih, seksualnih i svih drugih identiteta. Predstavljanjem u javnom prostoru segmenata života ljudi koji svojom svakodnevicom prkose podrazumijevanim binarnim socijalnim sistemima naše kulture, Sarajevski otvoreni centar želi da doprinese načelu da ljudska prava ne smiju biti selektivna, te da sve osobe moraju biti jednake kada je u pitanju uživanje ljudskih prava i odgovornost koju to uživanje nosi.\nDesetak dana prije (26/27.11.2013.) obilježavanja Međunarodnog dana ljudskih prava predstavnici_e Sarajevskog otvorenog centra, Fondacije CURE i Incijative za zagovaranje prava LGBT osoba su posjetili 8 policijskih stanica u okviru projekta Coming out! Zagovaranje i zaštita prava LGBT osoba, kojima su prisustvovali i komandiri, šefovi_ce krim službi te policajci_ke u zajednici - polaznici_ce obuke o krivičnim djelima počinjenim iz mržnje na osnovu seksualne orijentacije i rodnog identiteta održane u Konjicu 23. i 24. septembra 2013. godine. Cilj ove posjete jeste nastavak građenja povjerenja između LGBT osoba i policije Kantona Sarajevo.


Mineapoliski okršaj Microsoft vs. Apple - Baguje.COM\nMicrosoft je lider na tržištu tehnologija i jednostavno se ne plaše konkurencije pa čak i ako preko puta sebe imaju za konkurenta giganta kakav je Apple. Priču potvrđuje podatak da Microsoft uskoro otvara prodajni objekat u jednom šoping centru u američkom gradu Mineapolis nasuprot Applovog prodajnog objekta.\nMicrosoft još nije otvorio vrata svojim potrošačima ali očekuje se da će novi prodajni prostor početi sa radom pred izlazak Windows Phone 7 najnovijeg operativnog sistema za mobilne telefone koji predstavlja naslednika Windows Mobile operativnog sistema. Izlazak Windows Phone 7 operativnog sistema najavljeno je za 21. oktobar 2010. godine.\nZanimljivo je Microsoft i Apple u malo sektora predstavljaju jedno drugom direktnu konkurenciju, Microsoft je kompanija specijalizovana za proizvodnju softvera za PC računara dok samo nekoliko softvera poput Microsoft Office paketa proizvodi i u verziji za Mac OS X operativni sistem, dok kompanija Apple sasvim suprotno većinu aplikacija proizvodi samo za svoj Mac OS X dok pojedine aplikacije poput browsera Safari i video plejera QuickTime proitvodi i za Windows operativne sisteme. Konkretna konkurentnost se ogleda u proizvodnji hardwera u kom je Apple znatno uspešniji kako po pitanju proizvodnje desktop i lap top računara tako i na tržištu mobilnih telefona i prenosivih video / muzičkih plejera. Microsoftov poslednji pokušaj da se probije na tržištu mobilnih telefona modelom Microsoft Kin prošao je pogubno za kompaniju te je Kin povučen iz prodaje nakon svega 42 dana.\nPogledajte snimak novog Microsoftovog prodajnog centra u gradu Mineapolis:\nSledeći članak 33 pozadine za vaš Android telefon\nPrethodni članak Filmski fontovi


Pregovori sa Esmarkom u poslednjoj fazi – Semendria\n13. februar 2015. PRIVREDA – Izvor: Agencija Tanjug – Pregovori Vlade Srbije sa američkom kompanijom Esmark o privatizaciji Železare Smederevo ušli su, prema najavama iz vlade, u poslednju fazu.\nZasad nije poznato gde tačno “zapinje”, a srpski zvaničnici su ih u više navrata ocenjivali veoma teškim.\n“Za građane Srbije Smederevo je važno i mi ćemo dati sve od sebe da postignemo sporazum sa Esmarkom”, rekao je Vučić.\nU Ministarstvu privrede, Tanjug saznaje da su pregovori praktično već okončani povoljnim ishodom.\n« Kod uhapšenih dilera pronađen kilogram „skanka“\nIzložbe iranske kulture »


NUNS :: Vesti :: Pašalić: Ispitujemo slučajeve prekoračenja ovlašćenja policije, ali i napade na novinare\nNaslovna | Info | Vesti | Pašalić: Ispitujemo slučajeve prekoračenja ovlašćenja policije, ali i napade na novinare\nInstitucija zaštitnika građana pokrenula je postupke za ona lica koja su se prvenstveno prituživala a najkarakterističniji predstavljeni su i javnosti, prebijanje mladića na klupi, saopštio je u Jutarnjem programu Zoran Pašalić, zaštitnik građana. Reč je o slučaju, kako je naglasio, kada je žandarmerija tukla u više navrata mladića koji je ležao.\nNedelju za nama obeležili su protesti koji su počeli zbog nezadovoljstva epidemiološkom situacijom. Protesti su počinjali mirno ali tri večeri smo imali velike sukobe demonstranata i policije.\nPolicija je gađana flašama, kamenicama, delovima betona koje su demonstranti odvaljivali s parkinga ispred SkupštineSrbije. Policajci i žandarmerija su na građane bacili suzavac, bilo je policije na konjima, blindiranih kola, hapšenja učesnika protesta. Rad novinara je takođe bio ugrožen.\nNapadnute su i povređene kolege, našim ekipama u Novom Sadu i Nišu onemogućeno je da normalno rade.\nZoran Pašalić rekao je za RTS da su proteste svakodnevno pratile po dve ili tri ekipe iz Institucije zaštitnika građana, i da su i na sinoćnjem protestu bile dve ekipe.\n"Posao službenika iz institucija Zaštitnika građana je upravo da prati da li se krše ljudska prava i da li policija u situacijama kada sprovodi ono zbog čega je tu praktično krši prava svojih ovlašćenja. To je suština", objasnio je zaštitnik građana.\nOno što je važno, istakao je, to je da oni ne postupaju na osnovu ličnih animoziteta ili afiniteta, već samo na osnovu dokazanih činjenica.\n"To znači da ono što dođe iz institucija zaštitnika građana je provereno tačno", naglasio je Pašalić.\nObjasnio je da kada se nađu na ovakvim protestima službenici proveravaju da li prilikom postupanja policije ima prekoračenja ovlašćenja, prilikom lišavanja slobode pojedinih osoba, da li se ispoštuju sve zakonom propisane procedure, prilikom njihovog policijskog zadržavanja da li se ispunjavaju sve one obaveze koje policija ima po zakonu i pravilnicima.\nTakođe, navodi Pašalić, ako dolazi do povreda lica koja su učestvovala u demonstaracijama kakav je tretman zdravstvenih ustanova prema njima. Pri tom obavezno vode lekara forenzičara koji može da proceni kako je nastala povreda na nekom licu, i potom se prati, ako se lice nalazi u policijskom zadržavanju ili pritvoru pošto obilaze i Centralni zatvor, odnosno Okružni zatvor u Beogradu kakav je njihov tretman tamo.\nDodao je da se na osnovu toga pišu izveštaji i na osnovu njih institucija Zaštitnika građana pokreće postupke protiv onih lica koja nisu postupila po zakonu ili po pravilnicima.\nSnimak brutalnog prebijanja mladića na klupi\nPašalić je saopštio da su pokrenuti postupci za ona lica koja su se prvenstveno prituživala a takođe i ono što su oni dobili putem sredstava javnog informisanja.\nIstiče da su najkarakterističniji postupci predstavljeni javnosti, prebijanje mladića na klupi, kada je žandarmerija tukla mladića koji je ležao u više navrata a ima i postupaka koji se odnose na praktično postupanje policije prilikom ovih intervencija.\n"Na snimku se vidi prebijanje mladića višestruko, zatim se vidi kako se , praktično on donosi, da tako kažem, nije najbonji izraz, i ostavnja na trotoaru. Tek u tom momentu pojavljuju se dva službenika zaštitnika građana. Prvo morate da uzmete u obzir, da kada se posmatra integralni snimak, kada se ne ide navijački da se pokaže nešto što na terenu zaista nije bilo onda ćete videti da službenici zaštitnika građana su došli u momentu i mogli da zašpaze mladića u momentu kada je on već ležao i kada je iznad njega bila neka osoba, da li mu je pružila pomoć u ovom trenutku mi to ne znamo", rekao je Pašalić.\nNapomenuo je da su i njihovi službenici izloženi svakoj vrsti rizika i od suzavca i od prebijanja i u svakoj od ovih situacija oni snose veliki rizik.\nPašalić apeluje na pojedince da ne donose navijačke zaključke na osnovu onoga što su videli na snimku i da ako hoće da pomognu poziva ih da se im se pridruže i da na licu mesta vide ceo tok događaja i na osnovu toga donose zaključke.\nObjasnio je da je u takvim situacijama njihova uloga da ako postoji direktno sagledavanje nekog nepravilnog ili nezakonitog postupanja policije da tu reaguju.\nRekao je da oni nisu videli prebijanje mladića od strane policije, a da ako vide takvu situaciju da se obrate ili hitnoj pomoći ili policiji. Oni su se, kako je naveo Pašalić obratili policiji iz razloga što hitne pomoći nije bilo u blizini.\nObjasnio je i kakva je procedura. U takvim situacijama se obraćaju policiji a policija bi trebalo da zove Hitnu pomoć.\n"Ono što se zamera a što je krajnje neumesno je da bi oni trebali da pruže neku vrstu pomoći. Kakve pomoći, medicinske, Oni nisu za to obučeni i mogli bi u sitacijama koje su životne da dodatno povrede jer ne znaju karakter povreda zbog kojih mladić tu leži", kaže zaštitnik građana.\nNaglasio je i da se u svakoj situaciji zahteva postupak unutrašnje kontrole Ministarstva unutrašnjih poslova i da na osnovu njihovih reakcija oni odlučuju da li će nastaviti postupak dalje.\nPojedinačni slučajevi prekoračenja ovlašćenja i brutalnosti\nSaopštio je i da će radna grupa ovih dana izaći sa svim nabrojanim ne samo fizičkim napadima nego i svim vrstama pritisaka na novinare u ovim situacijama, bez obzira ko je to učinio. Istakao je da su ti napadi nedopustivi.\nPašalić objašnjava da u prethodnim događajima nije bilo sistemske represije a to znači da ona postoji u sitacija kada demonstranti na protestima stoje mirno a policija reaguje u cillju razbijanja takvih okupljanja.\n"Ako policija doživljava napade, ne samo kamenicama, flašama, topovskim udarima, suzavcem od strane učesnika protesta, pa se vrlo uzdržano ponaša, da bi na kraju reagovala kako je reagovala, tu ne možemo govoriti o sistemskoj represiji", zaključio je Pašalić.\nTakođe, naglasio je da postoje prekoračenja u više slučajeva koje je izneo gde je policija apsolutno prekoračila ovlašćenja, kao i slučajeve policijske brutalnosti ali to su pojedinačni slučajevi koji će se procesiurati kako sa njihove strane tako da ne prejudicira i sa strane tužilaštva, poručio je Pašalić.


Beta 12. jula 2021. 14:45\nPovećanje minimalne mesečne zarade u Srbiji za 2022. godinu sa sadašnjih 32.000 dinara na 35.000 dinara bilo bi „ubitačno“, naročito za mala i srednja preduzeća, ako do kraja godine ne bude povećan promet i pobošljano poslovanje, rekao je danas počasni predsednik Unije poslodavaca Srbije Nebojša Atanacković.\nOn je za Betu rekao da je Unija oformila timove za pregovore o minimalnoj ceni rada za narednu godinu koji treba da počnu u prvoj polovini avgusta i da se pri odredjivanju visine „minimalca“ uvek polazi od optimističnih očekivanja.\n„Za najveći deo privrede, posebno za mala i srednja preduzeća, biće ubitačno ako se minimalna mesečna zarada podigne na 35.000 dinara, odnosno za deset odsto, jer to bi pretpostavljalo da je za toliko bolje i poslovanje, a ne znam da li je neko uspeo da toliko poveća promet“, rekao je Atanacković.\nPredsednik Srbije Aleksandar Vučić je nedavno rekao da prvi put u istoriji najmanja plata u Srbiji u 2022. godini neće biti ispod 300 evra, odnosno 35.000 dinara „što je ogromno povećanje i drastično pomeranje standarda“.\nDodao je da ni sa povećanjem „minimalca“ od oko deset odsto neće biti „pokrivena“ minimalna potrošačka korpa kako je bilo dogovoreno pre tri godine.\nMinimalnu cenu rada za narednu godinu dogovaraju reprezentativni sindikati, Vlada Srbije i Unija poslodavaca i tačan iznos mora da se dogovori do 15. septembra tekuće godine za narednu, a ako se ne postigne dogovor „minimalac“ odredjuje Vlada Srbije.


Vučić: Preteći ćemo Nemačku u broju pobeda nad koronom - Njuz.net\nPredsednik: Srbija treba da se ponosi brojem pobeda nad korona virusom\nSRBIJA, 23. jul 2020, (Njuz) – Predsednik Srbije Aleksandar Vučić najavio je danas da će Srbija u ovoj godini preteći Nemačku u broju pobeda nad koronavirusom. U obraćanju novinarima predsednik je saopštio da će Srbija do kraja 2020. biti evropski lider u tome koliko puta je pobedila koronu.\n-Verujem da ćemo biti broj jedan u Evropi, a možda čak i u svetu, kada se na kraju godine budu sabirale objave pobeda nad virusom kovid 19. Možda će samo jedna zemlja na svetu biti ispred nas, to ćemo proveriti u naredna dva, tri dana. Broj pobeda ne znači da smo mi najviše pogođeni epidemijom, već da smo svaki put kada je buknula najbolje reagovali – objasnio je Vučić novinarima.\n-Svi znate da ja uvek idem sa konzervativnim procenama uspeha, a rezultat bude bolji od najavljenog. Najbolji dokaz za to da ćemo imati sjajne rezultate jeste taj što danas imamo više objavljenih pobeda nad koronom nego u vreme Josipa Broza Tita – istakao je predsednik.\n-Već sada mogu da garantujem veći broj pobeda nad koronom od jedne Nemačke i jako sam srećan zbog toga. Zamislite da jedna mala Srbija više puta pobedi koronu od sila poput Nemačke, Francuske ili Britanije. Mi sada ulazimo u dinamičan rast broja pobeda nad virusom. Neke prognoze kažu da ćemo moći da objavimo najviše dve pobede, a ja vam kažem da ćemo ići na najmanje tri ili četiri, pa i više ako bude trebalo – izjavio je Vučić.\nOn je napomenuo da bi broj pobeda nad koronom na kraju godine sigurno bio daleko veći da ove godine nije bilo korone.\n23/07/2020 u 21:08\nНајвољенији председник икад, стручњак опште праксе, кандидат за Нобелову награду у свим областима, сада и тренер “The Cuckoos Nest Flyers-a” : https://www.youtube.com/watch?v=LRqgo8Oauo0\nOvom čoveku neko mora da objasni da, koliko god kopirao Trampa i koliki god mu ego bio velik, nikada neće moći da bude predsednik Amerike. Postoji varijanta da predsedava EU, al prvo mora da uvede Srbiju unutra (dok je on vodi to ,,neće da može”). Tako da mu samo ostaje da neprestano priča kako je Srbija, u svemu, najbolja na svetu. Za divno čudo ima veverica koje veruju!\n23/07/2020 u 23:54\nU Njemackoj se igra fudbal bez naroda , a mi eto , od 1. kolovoza ( avgusta ) pocinjemo Ligu najtrofejnijeg sporta , bez veceg interesovanja , najtrofejnijeg naroda…\n25/07/2020 u 08:43\nVođa vrhovni Pinokio laže i krade kako zine, lekovi za njegovu bolest su svakodnevno pojavljivanje na tv, svakako izbegava košulju sa vezivanjem pozadi i trajni smeštaj u gumenu sobu da ne razbije glavu.


Trapara: Plan rušenja Dodika se sprovodi uz pomoć unutrašnjih faktora @ InfoBijeljina \nTrapara je naveo da je pozadina nastojanja da se Dodik ukloni sa političke scene u Republici Srpskoj, odnosno BiH, dijelom i želja Zapada da ukloni Rusiju iz planova koje želi da ostvari, odnosno dovrši na Balkanu.\n"Vašington je rešen da onemogući rusku podršku Republici Srpskoj i Srbiji, pre nego što ima problem sa samom Rusijom, pa mu smeta da naše zemlje budu u dobrim odnosima sa Moskvom", rekao je Trapara.\nOn se nada da će prevladati svijest kod onih koji su u službi stranih interesa i naglasio da bi značajnu ulogu u tom procesu mogao da odigra Beograd.\n"Nadam se da će prevladati svest, a na tom planu dosta bi mogla da uradi i Srbija ukoliko bi uticala na predstavnike političke elite u Republici Srpskoj da ne talasaju previše. To je u interesu Republike Srpske, Srbije i srpskog naroda u celini", naglasio je Trapara.\nOn je podsjetio da je opštoj relaksaciji odnosa u Republici Srpskoj pokušala da doprinese i Srpska pravoslavna crkva.\n"Mislim da će imati efekta, ali je potrebno da crkva u kontinuitetu čini takve napore", smatra Trapara.\nTrapara je naglasio da Dodik kao predsjednik nema alternativu, ali da se može desiti da građani u demokratskom procesu izaberu ličnost koja će biti sposobna da Republiku Srpsku vodi i brani na sličan način kako to on sada čini.


Prijedorska regija strateški važna - GradPrijedor.com - Portal grada Prijedora\nHome»Društvo»Prijedorska regija strateški važna\nPrijedorska regija strateški važna\n23. januara 2019. 1 Min Read\nPredsjednik Vlade Republike Srpske Radovan Višković razgovarao je danas u Banjaluci sa gradonačelnikom Prijedora Milenkom Đakovićem o aktuelnim temama i projektima koji se realizuju na teritoriji Prijedora.\nOcijenjeno je da je dobra saradnja između lokalnih i republičkih vlasti dovela do realizacije važnih programa u ovoj lokalnoj zajednici.\nVišković je naglasio da je partnerski odnos Vlade i lokalnih zajednica od presudnog značaja za uspješnu realizaciju razvojnih programa i unapređenje uslova života građana, te da je prijedorska regija strateški važna, što potvrđuju i ulaganja Vlade Srpske u različitim oblastima.\nSagovornici su izrazili zadovoljstvo zbog podrške koju je Vlada u prethodnom periodu uputila Prijedoru, te je izraženo uvjerenje da će se sprovođenje značajnih projekata, u saradnji s lokalnim vlastima, nastaviti.\nOcijenjeno je da postoji obostrano razumijevanje i saglasnost da se otvoreno razgovara o svim važnim pitanjima u vezi sa funkcionisanjem lokalnih zajednica, naročito kada je riječ o podršci razvoju privrednih aktivnosti i otvaranju novih radnih mjesta, saopšteno je iz Biroa Vlade za odnose s javnošću.\nSastanku je prisustvovao i ministar saobraćaja i veza Republike Srpske Neđo Trninić.


Korona virus i vakcine: Otporne bočice koje su ključne za borbu sa Kovidom : Južne vesti\n10:18, 5. 2. 2021.\n„Neverovatno je odskočila", kaže Rob Šaut, naučni direktor Farmaceutskih tehnologija Korning.\n„To je bio najteži test koji su mogli da smisle", kaže doktor Šaut.\nKorning je tvorac „gorila" stakla, specijalnog ojačanog stakla koje se koristi za pravljenje super otpornih ekrana za pametne telefone.\n„To je praktično gorila staklo samo za farmaceutsku oblast", kaže Stiven Foks, analitičar u firmi za istraživanje kapitala Foks advajzers.\nOvo ima efekat „punjenja" staklene površine da bi bila čvršća, kaže doktor Šaut.\n„Kad to uradimo, to optereti površinu stakla i učini ga veoma, veoma snažnim."\nMeđu glavoboljama koje su istraživači u Konringu želeli da reše valor staklom bio je i fenomen po imenu delaminacija - u kom se mikroskopski komadići stakla ljušte sa unutrašnje strane staklenih bočica i mešaju sa vakcinom ili lekom koji sadrže, potencijalno reagujući sa farmaceutskim proizvodom i oštećujući ga.\n„Nikad nisam ni sanjao da će izbiti pandemija zbog koje će biti potrebna naša intervencija", kaže on.\n„Nadam se da će ovo pomoći da se svet izvuče iz pandemije i da vakcine stignu do ljudi kojima su potrebne."


Beograd, Srbija, 29. novembar 2021. godine – U susret globalnoj kampanji „16 dana aktivizma“ kojom se podiže vidljivost rodno zasnovanog nasilja i mobilišu zajednice u sprečavanju i suzbijanju nasilja nad ženama, Inicijativa za prava osoba sa mentalnim invaliditetom MDRI-S i Udruženje građanki FemPlatz organizovale su u utorak 23. novembra 2021. godine jednodnevnu konferenciju „Ravnopravne u zajednici“. Svrha konferencije je izgradnja baze podrške za zagovaranje za zaustavljanje rodno zasnovanog nasilja prema ženama sa invaliditetom u rezidencijalnim ustanovama.\nKonferencija „Ravnopravne u zajednici“ ujedno je i završni događaj projekta „Pristupačnost usluga ženama sa invaliditetom koje su preživele nasilje u rezidencijalnim ustanovama“ koji od 2018. godine realizuju MDRI-S i FemPlatz uz podršku Fonda Ujedinjenih nacija za suzbijanje nasilja nad ženama (UNTF). Značaj i posebnost ovog projekta prvenstveno je u tome što se bavi pitanjem nasilja nad jednom od najmarginalizovanijih grupa čiji je položaj praktično nevidljiv u društvu.\nPred više od 40 učesnica, projektni tim je predstavio rezultate uključujući i osnovanu neformalnu platformu „Ravnopravne u zajednici“ koja uključuje devet organizacija civilnog društva i jednu aktivistkinju, a koja će i nakon projekta nastaviti sa zagovaračkim i drugim relevantnim akcijama kako bi se zaštitila prava žena sa mentalnim invaliditetom koje žive u rezidencijalnim ustanovama.\nKompletno saopštenje možete pogledati ovde.Преузми


Da li su kosovske NVO u opasnosti? - Kosovo 2.0\nDa li su kosovske NVO u opasnosti?\nPiše Arian Lumezi - 01.02.2019\nNovi zakon se, navodno, protivi ključnim principima neprofitnog sektora.\nJoš od kraja rata na Kosovu, civilno društvo je stalno isticano kao glavni stub izgradnje zdrave demokratije. Priroda tog civilnog društva bila je predmet velikih diskusija, ali jedna centralna komponenta na Kosovu u protekle dve decenije — ustanovljena zakonom i praksom — oličena je u nevladinim organizacijama (NVO).\nKao deo ustavnog prava na slobodu udruživanja, svaki pojedinac ima pravo da formira kolektiv sa drugim pojedincima i da osnuje organizaciju sa misijom da ona služi lokalnoj zajednici i doprinese boljitku društva u celini.\nPravo na osnivanje nevladinih organizacija trenutno je zaštićeno i regulisano Zakonom o slobodi udruživanja u nevladine organizacije iz 2011. Međutim, na ovaj zakon su uloženi amandmani —i to je izazvalo velike kontroverze.\nMnoge nevladine organizacije tvrde da je niz izmena i dopuna nacrta zakona, za koji kažu da je neprimetno uguran preko reda, neustavan i da ima potencijal da podrije čitav sekor.\nKontroverza je dosegla nivo na kom je predsednik Kosova Hašim Tači (Hashim Thaçi) upotrebio svoj predsednički prerogativ da ne potpiše nacrt zakona, pa ga je tako vratio u Skupštinu Kosova na dodatno razmatranje,\nU svetlu razvoja situacije, K2.0 postavlja pitanja o svrsi novog nacrta zakona, zašto je tako kontroverzan, i šta je urađeno da bi se sprečilo njegovo usvajanje.\nZašto se uopšte poteže novi zakon?\nProces kreiranja novog zakona radi regulisanja ove oblasti počeo je pre oko tri godine, sa ciljem uređivanja određenih aspekata, poput državne bezbednosti i prevencije finansiranja terorizma, što su oblasti koje su smatrane nedovoljno dobro regulisanim u postojećem zakonu.\nPripadnici raznih organizacija koje su bile deo radnih grupa uključenih u izradu nacrta novog zakona kažu da je prvobitna verzija prosleđena skupštini od Vlade bila jedna od najboljih u regionu, da je sasvim bila u skladu sa smernicama i praksama međunarodnih institucija, te da je usmerena u pravcu pravilnog funkcionisanja jednog od najvažnijih sektora u jednom demokratskom društvu.\nOvo zasad ne deluje toliko kontroverzno…\nNacrt zakona je usvojila Vlada Kosova u januaru 2018, a nakon prvog čitanja u skupštini marta meseca. Nakon što su nadležne komisije razmatrale nacrt radi izmena i dopuna, nacrt je vraćen u skupštinu na drugo čitanje 7. novembra 2018, gde je ponovo usvojen. Posle toga, prosleđen je predsedniku na potpisivanje.\nMeđutim, nakon što su za njega lobirale desetine nevladinih organizacija, uključujući one koje učestvuju u pravljenju nacrta novog zakona, predsednik je predočio da smatra da je nacrt zakona neustavan, pa je upotrebio svoje predsedničko pravo da ga pošalje nazad u skupštinu 23. novembra 2018. Predsednik je predstavio detaljno objašnjenje svih članaka koje smatra problematičnim i predloge za ponovnu tekstualnu obradu.\n(Da biste pročitali objašnjenje procesa po kom se zakoni na Kosovu usvajaju, pogledajte uokvireni dio na dnu ovog članka.)\nZašto su nevladine organizacije lobirale kod predsednika da ne potpiše zakon, ako su mnoge među njima bile uključene u pravljenje nacrta?\nProblem je bio u tome što je nacrt zakona koji je usvojen na drugom čitanju u novembru sadržao 36 dodatnih izmena i dopuna zakona u odnosu na prvobitni nacrt, a koje je dodala Komisija za javnu upravu, lokalnu samoupravu i medije. Brojne organizacije civilnog društva kažu da su ovi amandmani obuhvaćeni bez prethodnog obaveštenja ili konsultacija.\nStručnjaci iz NVO sektora na Kosovu aktivno su učestvovali u procesu pravljenja nacrta novog zakona, pa su, prema tome, što je i prirodno, bili zaprepašćeni kada su videli da je nacrt zakona koji su pravili sa lokalnim i međunarodnim stručnjacima bio “dopunjen” brojnim amandmanima, za koje kažu da su učinili da zakon bude mnogo beskorisniji i neprimenjiviji — a u nekim delovima čak i opasan.\n"Oni su na neki način prošvercovali amandmane koji su sasvim izmenili verziju zakona koja je potekla iz vlade."\nDren Puka, KCSF\nKosovska fondacija za civilno društvo (KCSF), uz podršku 77 drugih organizacija, poslala je 15. novembra pismo sa zamerkama Kabinetu predsednika nekoliko dana nakon što je nacrt usvojen po drugi put u Skupštini Kosova.\nDren Puka iz KCSF-a kaže da je moguće da poslanici koji su glasali za zakon i usvojili ga na drugom čitanju početkom novembra nisu bili pravilno obavešteni o problemima koji su nastali usled dodatnih amandmana, a koji su uvršteni u nacrt u poslednjem trenutku.\n“Možemo reći da su oni na neki način prošvercovali amandmane koji su sasvim izmenili verziju zakona koja je potekla iz Vlade”, kaže Puka.\nSve to zvuči pomalo podmuklo. Dakle, šta se našlo u amandmanima, a što je toliko zabrinulo nevladine organizacije?\nŽalba koju su nevladine organizacije poslale predsedniku sadržala je pravnu analizu “supstantivnih” amandmana. Tu se navodi da, iako su neki amandmani puke jezičke ili tehničke prirode, drugi su suštinski problematični.\nIako imaju niz zamerki na više amandmana, oni posebno upozoravaju na “desetkovanje principa neprofitnosti” i “mogućnosti koja je data institucijama da proizvoljno zatvore bilo koju nevladinu organizaciju”.\nSve ovo zvuči poprilično ozbiljno! Da krenemo od prvog…\nAmandman 31 je u vezi sa članom 41.2, koji se bavi time ko može da nasledi imovinu nevladine organizacije po njenom gašenju; tu se dodaju reči “ili druge institucije” pored “druge nevladine organizacije registrovane u Republici Kosovo”.\nOrganizacije su upozoravale na to da izraz “druge institucije” ostavlja mnogo prostora za različita tumačenja, pa bi se time posledično omogućilo nevladinim organizacijama da prenesu svoju imovinu na doslovce bilo koji subjekt koji se smatra javnom ili privatnom institucijom.\nTo znači da bi NVO koja je nekako stekla novac ili drugu imovinu mogla olako da prenese svoje bogatstvo na bilo koju instituciju — uključujući potencijalne privatne entitete — pukom odlukom svojih članova ili odbora direktora.\nStrepnja postoji zbog uverenja da se ova odredba protivi osnovnom principu da nevladine organizacije ne rade za profit, već za realizaciju ciljeva ili misija od kojih opšta javnost ima koristi.\nKako bi to izgledalo u praksi? Ko bi bio pogođen?\nOrganizacije civilnog društva su upozorile da glavni problem leži u činjenici da je niz mikrofinansijskih institucija koje deluju na Kosovu registrovan kao NVO.\nMikrofinansijske institucije su “male banke” koje su se razmnožavale posle rata na Kosovu i koje su koristile strane donacije u pokušaju da ljudima obezbede lakši pristup fondovima u formi malih zajmova po niskim kamatnim stopama. Međutim, u praksi, često se dešavalo upravo suprotno.\nOvakva promena zakona omogućila bi ovim mikrofinansijskim institucijama da legalno prenose sredstva sa svojih računa na druge "institucije", uključujući prenos na fizička lica.\nPuka kaže da su zajmovi koje nude mikrofinansijske institucije na Kosovu dostigli kamatne stope do 40 odsto, te da su ove institucije u proteklim godinama uspele da prikupe ogromne sume novca kroz zajmove koje su građani vratili. KCSF procenjuje da ukupna suma kapitala koju poseduju mikrofinansijske institucije registrovane zvanično na Kosovu kao NVO iznosi oko 160 miliona evra.\nSve dosad, kako se ovaj novac nalazi u organizacijama registrovanim kao NVO, on nije mogao da se iskoristi za lični ili bilo koji drugi profit. Međutim, ovakva promena zakona omogućila bi ovim mikrofinansijskim institucijama da legalno prenose sredstva sa svojih računa na druge “institucije”, uključujući prenos na fizička lica.\n“Ako se ove izmene i dopune zakona usvoje, svaka NVO može da doživi izraziti debakl u pogledu svoje imovine, a sve bi to bilo legalno”, kaže Puka. “[Novi nacrt] zakona daje mnogo prostora zloupotrebama, i to ne samo mikrofinansijskim institucijama; tako se pravi neposredna šteta sektoru omogućujući nevladinim organizacijama da zloupotrebe imovinu.”\nPuka objašnjava da je Ustavni sud Kosova izrekao presudu o ovom pitanju na osnovu istih principa. Godine 2013, Ustavni sud je objavio da prenošenje sredstava mikrofinansijskih NVO na akcionarska društva predstavlja nezakoniti čin.\nSve ovo zvuči kao dobar recept za korupciju! Ipak, šta je sa njihovom drugom strepnjom — to da će Vlada moći da zatvori nevladine organizacije ne zvuči vrlo demokratski…\nOvo je u vezi sa amandmanom 30 i tiče se člana 41.1.2. U ovom amandmanu izraz “insolventan” zamenjuje se rečju “neaktivan”, kada se govori o osnovi za gašenje nevladine organizacije.\nInsolventnost je nemogućnost organizacije da izvrši neophodna plaćanja — dakle, ona ima u potpunosti finansijski karakter. U kosovskom pravosudnom sistemu, nesolventnost je jasno definisana u Zakonu o bankrotstvu, koji utvrđuje “nesolventnost” i/ili “nemogućnost plaćanja” kao “finansijsko stanje u kom entitet nije u mogućnosti da isplati potraživanja dok rastu ili kada pasiva prevaziđe verovatnu vrednost njegove imovine”.\nS druge strane, reč “neaktivan” ima sasvim drugačije značenje i može se tumačiti na više načina, ostavljajući prostor javnim institucijama da zatvore organizacije na proizvoljan način, čak i bez sudskog naloga.\nU analizi civilnog društva tvrdi se da se tako ostavlja prostor “za proizvoljne odluke” i da je to “protivno ustavnom pravu na slobodu udruživanja”, dok se ističe da je “neizvodljivo kao pravna norma” jer ne postoji osnova za merenje takve aktivnosti.\nČoveče, ovo zvuči kao previše ovlašćenja u rukama države, posebno kada imamo u vidu da mnoge od ovih NVO teže tome da zahtevaju odgovornost vlasti. Koje amandmane na zakon zahtevaju nevladine organizacije?\nU suštini, organizacije civilnog društva zahtevaju odobrenje verzije zakona koja je prvobitno usvojena u vladi, odnosno nacrta zakona pre uvrštavanja 36 amandmana od strane Komisije za javnu upravu. Kažu da će taj nacrt omogućiti Kosovu da ima vrlo progresivan zakon koji je usklađen sa evropskim standardima.\nOrganizacije pozivaju poslanike da podrže predložene izmene i dopune koje je prosledio predsednik, a koje su u suprotnosti sa 36 amandmana koje oni smatraju vrlo štetnim.\nDa li da očekujemo promene skupštinskoga glasanja, imajući u vidu da su isti ti poslanici glasali ‘za’ problematične amandmane na drugom čitanju nacrta zakona u novembru?\nKako je zakon usvojen u skupštini na drugom čitanju, predstavnici NVO su održali niz sastanaka sa svim poslanicima i parlamentarnim grupama, pokušavajući da obezbede više informacija poslanicima o zakonu koji su izglasali početkom novembra.\nNakon što je predsednik vratio nacrt u skupštinu, Komisija za javnu upravu održala je sastanak 12. decembra, gde je ponovo razmatrala nacrt zakona. Međutim, uprkos preporukama koje je predsednik prosledio na osnovu strepnje koje izražava civilno društvo, Komisija je ponovo glasala ‘za’ zakon koji sadrži članove koje predsednik i nevladine organizacije smatraju neustavnim.\nKCSF je izdala saopštenje posle sastanka, navodeći da su neki poslanici tokom sastanka, posebno predsedavajući Komisije, Nait Hasani, koristili uvredljive izraze, nepotpune argumente i manipulacije u odnosu na članove koji su predstavljali civilno društvo na sastanku.\nPostoji strepnja da će, čim novi zakon stupi na snagu, milioni evra odmah biti isisani iz organizacija registrovanih kao NVO i otići u ruke fizičkih lica prekonoći.\nUprkos tvrdnjama nekih poslanika u Komisiji da je ovaj zakon protivan Ustavu i da su argumenti koje je izrazilo civilno društvo pravedni, zahtevi koje je obznanilo civilno društvo oboreni su zbog pet glasova, jednim ‘za’ i jednim uzdržanim.\nGlasovi protiv potekli su od Naita Hasanija (PDK), Miljaima (Milaim) Zeke (NISMA), Adema Mikulovcija (Mikullovci) iz Samoopredeljenja, Imeta Rahmanija (Rrahmani) iz LDK-a i Alberta Kinolija (Kinolli) iz grupe 6+. Za preporuke civilnog društva koje je predložio predsednik glasali su Dževahire (Xhevahire) Izmaku (PDK), Rasim Selmanaj (AAK), Arban Abraši (Abrashi) iz LDK-a i Šćipe (Shqipe) Pantina iz PSD-a. Valjon (Valon) Ramadani iz Samoopredeljenja bio je uzdržan, dok je Jasmina Živković (Srpska lista) bila odsutna.\nLobistički rad nevladinih organizacija i informativni sastanci nastavljeni su posle toga, ali su predstavnici civilnog društva i dalje zabrinuti za to da bi sporni amandmani mogli da budu odobreni kada se glasanje održi na plenarnoj skupštinskoj sednici.\nKada će poslanici glasati o ovome?\nTreće i poslednje čitanje zakona održava se sledeće nedelje. Rasprava je održana na skupštinskoj plenarnoj sednici u sredu (30. januara), ali nije bilo kvoruma za glasanje, pa je tako sednica bila suspendovana. Skupština nije zvanično potvrdila kada će se sednica završiti (pa, prema tome, gde će se glasanje održati). Međutim, pretpostavlja se da bi se to moglo dogoditi već u subotu (2. februara) ukoliko se nova sednica zakazana za taj dan bude završila na vreme.\nŠta se dešava ukoliko poslanici ipak usvoje zakon sa kontroverznim amandmanima?\nUkoliko ga poslanici usvoje na trećem čitanju na skupštinskoj plenarnoj sednici, zakon se ne vraća predsedniku, već bi trebalo da stupi na snagu 14 dana kasnije.\nKCSF i druge organizacije koje podržavaju ovu inicijativu najavile su da će, pre nego što zakon stupi na snagu, pokušati da predstave dovoljne pravne argumente posredstvom ombudsmana pred Ustavnim sudom. Kažu da će zatražiti od ovog suda da izrekne privremeno ograničenje kako bi im dalo vremena da iskoriste druga zakonska sredstva da bi sprečili prenos imovine iz mikrofinansijskih institucija registrovanih kao NVO.\nAko oni ne uspeju u tome, kod njih postoji strepnja da će, čim novi zakon stupi na snagu, milioni evra odmah biti isisani iz organizacija registrovanih kao NVO i otići u ruke fizičkih lica prekonoći.K\nUsvajanje novog zakona\nSvi koji mogu da predlože novi zakon prvo moraju da naprave nacrt zakona. Entiteti koji imaju pravo da to učine jesu Kabinet predsednika, Vlada, skupštinske komisije, parlamentarne grupe poslanika, grupa od minimum šestoro poslanika iz bilo koje stranke ili grupa od makar 10.000 građana.\nNakon što predlagač pošalje nacrt zakona — napisan na albanskom, srpskom i engleskom — u skupštinu, predsedništvo skupštine imenuje nadležni skupštinski odbor da ga inicijalno razmotri. Nacrt se zatim šalje na prvo čitanje na skupštinsku plenarnu sednicu i, ako se usvoji glasanjem, prosleđuje raznim skupštinskim odborima koji kritički razmatraju svaki član nacrta zakona.\nGlavno razmatranje zakona u skupštini radi se na drugom čitanju, nakon što odbori razmotre sve članove. Ako ne dobije dovoljan broj glasova, obično od proste većine poslanika, nacrt zakona se šalje nadležnim odborima na treće čitanje — što je prava retkost. Ukoliko prođe ovu fazu, nacrt zakona treba da potpiše predsednik.\nNakon što primi usvojeni zakon iz skupštine, Kabinet predsednika ima zadatak da utvrdi da li je nacrt zakona u skladu sa Ustavom Kosova. Ako je to slučaj, on ga potpisuje i 14 dana kasnije on se objavljuje u Službenom glasniku, tako postajući zakon.\nAko predsednik proceni da su zakon ili neki njegovi članovi protivni principima ili članovima Ustava, oni bi mogli da pošalju zakon nazad u skupštinu. U tim okolnostima, nadležni odbori ponovo razmatraju nacrt zakona, pre trećeg čitanja i glasanja na plenarnoj sednici.\nAko se nacrt zakona izglasa na ovoj poslednjoj plenarnoj sednici, on se ne vraća predsedniku, već se objavljuje u Službenom glasniku 14 dana kasnije, postajući tako zakon.\nNaslovna fotografija: Creative Commons License.\n*Napomena urednika: Nastavak zasijedanja Skupštine, tokom kojeg će se glasati o nacrtu zakona, pomjeren je za 11. april.


T F 8 RQQ\nF 3NR HNR\nO T C 7L3\nJugoistočna Evropa ima potencijala za unaprijeđenje stanja u drvnom sektoru\nU organizaciju Hrvatskog drvnog klastera u Dubrovniku je od 4. do 9. oktobra ove godine održan Adriatic Wood Days, centralni skup drvoprerađivača Jugoistočne Evrope na kome je učestvovalo skoro pet stotina vodećih stručnjaka iz privrede, nauke, politike i medija.\nNa Adriatic Wood Days-u (AWD) je za pet dana održano šest tematski povezanih, ali programski odvojenih međunarodnih konferencija iz područja šumarstva, prerade drveta, energije iz drveta, proizvodnje nameštaja i pripadajućih kreativnih industrija. Učesnici su analizirali stanje u pojedinim oblastima drvnog sektora i tražili optimalna rešenja za unapređenje postojećeg stanja.\nAWD je omogućio preduzećima u drvnom sektoru, njihovim vlasnicima i menadžerima uvid u tržišna kretanja kao i prikaz trendova u povezanim podsektorima, a usvojeni zaključci zajedno sa preporukama će biti predloženi donosiocima sektorskih politika na regionalnom, evropskom i globalnom nivou.\nOvaj petodnevni događaj u Dubrovniku je osim predstavnika drvoprerađivačkog sektora iz regiiona JIE okupio i važne učesnike iz Brisela. Evropsku konfederaciju drvne industrije CEI BOIS predstavljao je generalni sekretar Patrizio Antonicoli koji se obratio skupu sa vrlo optimističnim porukama usmerenim na zajedničko delovanje u EU okruženju.\n– Širimo mrežu naših članova u Evropi i nakon ovoga što sam čuo u Dubrovniku od vodećih predstavnika Hrvatskog drvnog klastera na čelu sa predsednikom, gospodinom Darkom Prodanom, mogu potvrditi da postoje dobri izgledi za brzo članstvo Hrvatske u Evropskoj konfederaciji drvne industrije. Nivo diskusija i profesionalno artikulisanje problema potvrđuju nam da u Hrvatskoj postoji dobra kadrovska struktura koja se može uspešno integrisati u aktivnosti CEI BOIS-a. Razgovarao sam i sa predstavnicima drugih sektorskih udruženja iz Bosne i Hercegovine, Crne Gore i Srbije, te mogu istaći da u jugoistočnoj Evropi ima dosta potencijala za unapređenje stanja u drvnom sektoru, što je važan doprinos. Bez sumnje, nastavljamo sa našim aktivnostima u ovom delu Evrope – rekao je Antonicoli.\nUčestvujućii u radu Konferencije o biomasi i energiji iz drveta u sklopu Adriatic Wood Days-a generalni sekretar evropskog udruženja za biomasu Jean Marc Jossart, izneo je osnovne informacije o tržišnim prilikama vezano uz drvnu biomasu u EU. Kroz prezentacije i rasprave drugih učesnika konfrontirani su podaci u regionu Jugoistočne Evrope i zaključeno je da je evropski trend udvostručenja količina biomase u zadnjih 10 godina prisutan u sličnoj meri kako u Hrvatskoj tako i u susednim zemljama. Raoul Cvečić Bole, predsednik Hrvatskog udruženja za pelet i biomasu, koje je od ove godine postalo redovni član evropskog udruženja AEBIOM, naglasio je potrebu da se preduzeća i institucije iz ovog dela Evrope što aktivnije uključe u izradu relavantnih sektorskih predloga na nivou EU.\n– Mi smo deo EU i nije potrebno da samo provodimo aktivnosti utemeljene na evropskim politikama, nego moramo sudelovati u njihovoj izradi – rekao je Cvečić.\nJoš direktniji je, na kraju konferencije, bio Jossart kome se svidela argumentovana rasprava koja je vođena na skupu između predstavnika šumarstva, drvne indsutrije i nadležnih institucija.\n– Ovde prepoznajem zajedništvo i fleksibilnost u stavovima šumara, drvne industrije i proizvođača biomase i energije iz drveta. I ovde nedostaje sirovine, ali uočavam da postoje određeni dogovori oko sirovine i budućeg delovanja, što može biti model za saradnju na nivou EU.\nKonferencija o razvoju i modernizaciji proizvodnje u drvnom sektoru se bavila opštim razvojnim temama sektora što mnogi stručnjaci doživljavaju kao imperativ za opstanak, posebno u kontekstu rastuće globalne konkurencije. Istaknuta je potreba veće saradnje na području primene tehnoloških inovacija, kao i veća mobilizacija znanja i naučnih resursa. Konstatovano je da uspešne firme i nacije karakteriše upravo primena i ulaganje u najnovija tehnološka rešenja, što nije karakteristika zemalja JIE.\nKonferencija o trgovini drvetom, šumarskim i drvnim proizvodima je otvorila stručnu raspravu o dostupnim količinama sirovine za preradu drveta čiji kapaciteti višestruko prevazilaze nivo sečaive mase. Tražen je i odgovor na pitanje da li šumski resursi treba da budu dostupni evropskoj industriji koja je u stanju da proizvede vodeće globalne proizvode (parket, nameštaj, energetski efikasne prozore) ili bi šumske resurse trebalo više promatrati u kontekstu klimatskih i energetskih ciljeva EU. Trgovačke firme drvo posmatraju kao dobru globalnu robu, pa je i u zemljama JIE dominantan trgovački pristup sa malim primesama strateškog promišljanja, dok su kreativni lobiji i dugoročan pristup retkost. Upravo zato neke evropske firme i elitistički krugovi smatraju da bi zemlje JIE trebalo da se bave samo primarnom preradom drveta, a da bi finalizaciju trebalo prepustiti razvijenijim…\nKonferencija o energiji iz drveta je potvrdila da je biomasa uistinu globalna tema, da je upotreba biomase i drveta za grejanje po okolinu neutralna, da biomasa značajno smanjuje emisiju CO2 itd. Rečeno je da su u poslednje vreme vođene rasprave oko kredibiliteta bioenergetskog sektora u EU jer su se neke grupe zalagale za ograničavanje korišćenja određenih proizvoda, a deo drvno-industrijskog sektora poput proizvođača ploča zalagao se za novu preraspodelu sirovine. Bioenergetski sektor beleži rast, posebno u području investicija čiji se protogonisti zalažu za veću usklađenost industrijskih politika i korišćenja prednosti upotrebe drveta.\nKonferencija o marketingu u drvoprerađivačkoj industriji je konstatovala da je promocija drveta proces, dugotrajno nastojanje da se istaknu prednosti, pre svega ekološka i razvojna komponenta sektora. Ohrabruje da su drvo i šuma sve više pozitivno naglašeni u evropskim politikama zaštite okoline i smanjenja emisije štetnih gasova. Velika su očekivanja od zelene javne nabavke kojom se mnogi javni objekti mogu opremiti drvenim proizvodima koji smanjuju CO2 emisije i čija proizvodnja otvara nova zelena radna mesta na ruralnim područjima. Postoji još niz drugih proizvoda i tržišnih niša koje se mogu na pametan način približiti stanovništvu. Drvo je prvo! Tako glasi regionalni slogan.


PROMO Ovo je treća posjeta studenata Univerziteta Yale Sarajevu\nOvo je treća posjeta studenata Univerziteta Yale Sarajevu, a kako je kazala profesorica na toj visokoškolskoj ustanovi i vođa puta Ivana Katić, Bosnalijek i historija te kompanije mogu ponuditi mnogo znanja američkim studentima.\n- Vidjeti kompaniju koja je prošla kroz mnogo toga, a nikada nije obustavila poslovanje, te uspješno posluje u BiH, ali i na stranim tržištima, za ove studente je veliko iskustvo. Ovdje imaju uvid kako funkcionišu kompanije van granica Amerike. Impresionirani smo profesionalnošću i poslovanjem Bosnalijeka, a da ne pričamo o gostoprimstvu na koje uvijek naiđemo - kazala je Katić u izjavi za Fenu.\n- Drago nam je što imamo priliku da prezentujemo naš portfolio s osvrtom na ključne brendove, suštinu poslovanja, naučnoistraživačke radove i kliničke studije. Želimo im prikazati nove proizvode na kojima radimo, a mnogi naši proizvodi zanimljivi su i američkom tržištu jer služe za liječenja kardiovaskularnih oboljenja, šećernih bolesti, depresije, a to su sve bolesti koje se nalaze visoko na ljestvici zastupljenosti u SAD-u - kazala je Mehić.\n- Želimo saznati nešto više o korporativnoj strategiji Bosnalijeka, ali i načinima regulacije oblasti farmaceutike u BiH i zemljama regiona. Sigurni smo da je ova oblast drugačije uređena nego u SAD-u. Bosnalijek je prva kompanija na listi posjeta, posjetit ćemo i nekoliko drugih velikih kompanija u regionu - rekao je Byerly.\nSudenti će se upoznati i o drugim aspektima rada Bosnalijeka, kao što je proizvodnja tokom ratnih godina u Sarajevu, a tu je i uvijek interesantna tema - veliki broj zaposlenih žena u ovoj kompaniji, koje trenutno čine oko 60 posto radne snage.\nYale Bosnalijek Promo\nZašto svi vole brzu hranu\nStudenti američkog Univerziteta Yale posjetili "Bosnalijek"\nDeset osoba prijavljeno zbog izazivanja požara\nGrađani BiH u Njemačkoj neće biti kažnjavani zbog isteka vize


Niz mera u gradu usled proglašenja vanrednog stanja – Podrinske\nNiz mera u gradu usled proglašenja vanrednog stanja\nGradski štab za vanredne situacije na današnjem zasedanju uveo je vanredno stanje na teritoriji grada Šapca i propisao niz mera. Javni prevoz nastavlja da funkcioniše, uz pojačane mere dezinfekcije, tri puta dnevno. Vrtići ne rade od danas, ugostiteljski objekti (kafići, klubovi, restorani) imaće radno vreme od osam ujutru do 20 sati uz uslov da ne bude više od 50 ljudi u objektu. Obustavlja se rad svih dnevnih boravaka i drugih usluga iz oblasti socijalne zaštite na dnevnom nivou, sportski objekti i teretane biće zatvoreni do daljnjeg, a profesionalci nastavljaju po posebnom režimu da se bave sportom, objasnio je komandant Štaba za vanredne situacije, gradonačelnik Šapca Neboja Zelenović.\n-Zaposleni u javnim preduzećima, stariji od 60 godina, koji imaju mogućnost za to, radiće od kuće i propisuje se obavezno nošenje maski i zaštitnih rukavica u svim objektima koji podrazumevaju veću izloženost ljudi koji rade i veću socijalnu interakciju- banke, prodavnice, trgovine, tržni centri, piljarnice, pijace. Oni će danas u toku dana preko Odeljenja komunalne policije dobiti određen broj zaštitnih maski i rukavica i pojačane mere dezinfekcije. Pored toga, doneta je odluka da se formiraju tri posebne službe: zdravstvena u kojoj će se raditi na koordinaciji između Doma zdravlja, Bolnice, Zavoda za javno zdravlje i sanitarne inspekcije na prevenciji širenja zaraze. Druga je pozivni centar koji će biti instaliran u zgradi Gradske uprave za pomoć starim osobama na koji će moći da prijave svoje probleme, a onda će grad u toku dana organizovati servis koji će im pomagati za sve što im je neophodno. Treća je poseban sistem kojim će upravljati Policijska uprava u Šapcu, u kome će biti predstavnici PU, Vojne uprave, komunalne policije i sanitarne inspekcije, a koji treba da obezbedi da u ovom trenutku 180 lica koja su bila u Zavodu za javno zdravlje, a upućeni su na kućnu izolaciju, ostanu u kući. Pored toga, na broj telefona 345- 700 svi građani mogu prijaviti lica za koja znaju da su se doselili u njihovo naselje, komšiluk, a došli su iz ugroženih područja, naročito, Italije, Španije i Švajcarske, kako bismo i ta lica uputili u Zavod za javno zdravlje, a nakon toga stavili u kućnu izolaciju u trajanju od 14, odnosno 28 dana- rekao je Zelenović i dodao da će insistirati da se ova mera sprovede na najbolji mogući način.\n-Očekujem podatke granične policije i spiskove lica koja su došla u Srbiju sa svih graničnih prelaza, kako bismo bili sigurni da su tamo gde treba da budu i potpuno isključili bilo kakav rizik od širenja zaraze- podvukao je komandant Štaba za vanredne situacije Zelenović.\nSvi direktori su dobili jasna uputstva i u stalnoj su komunikaciji sa nadležnim službama. Grad Šabac ima poseban kontigent rezervi od 30 hiljada maski i dovoljan broj zaštitnih rukavica za sve. One će, prema odluci Štaba distribuirane svima kojima je to neophodno, kako bi mogli da nastave redovan rad.


Foto: Fonet/AP, Fonet\n16.11.2017. 09:16h 16.11.2017. 11:13h\nPredsednik Srbije Aleksandar Vučić rekao je danas da ćemo odgovorno analizirati izjave člana Predsedništva BiH Bakira Izetbegovića, jer se, kaže, ne potežu tek tako reči rat, sukobi i priznavanje nekakvih teritorija, ali da neće otkazati posetu Predsedništva Beogradu, kao sto je Sarajevo otkazalo posetu Tomislava Nikolića, "zbog pet puta manje stvari".\n"To što neki govore da je na osnovu lažne vesti - pa, bolje da je ostalo onako, nego ono sto smo mogli da čujemo, bolje da je rekao "da" - nego "nadam se da", zato što je to "da" moglo da bude plod objektivnih okolnosti ko zna kakvih, ali "nadam se da" pokazuje lični odnos prema tome", rekao je Vučić.\n"Ne očekujem nikakve dramatične odluka, ali za nas je veoma važno da budemo ozbiljni i da budemo odgovorni i da razumemo sta se oko nas događa".\n"Nekako sam zgrožen izjavama onih koji govore u Srbiji, a koji uvek nađu dovoljan razlog da za nešto okrive svoju zemlju i svoje rukovodstvo i kada nismo ništa uradili, ama baš ništa, kada smo 'krivi' samo zato što smo imali uši da čujemo šta je neko drugi izgovorio, opet smo mi krivi", primetio je.\n"Zamislite da kada Sulejman Ugljanin sledeći put pomisli, iako nije ni slično, verujte mi, pošto Raško -polimska oblast ili Sandžak... nije entitet u Srbiji, kada sledeći put bude rekao 'pozivamo na referendum i na rezultete referenduma iz 91. na otcepljenje' - da mi kažemo pokrećemo rat", zapitao se Vučić.\n"Ne potežu se reči rat, sukobi niti priznavnaja nekakvih teritorija tek tako. Da li će naša rekakcija biti da ne priznajemo teritorijalni integraitet BiH? Neće. Mi smo odgovorni i ozbiljni ljudi", naglasio je Vučić i dodao da ćemo uzeti u obzir i to što smo razumeli šta je poruka i šta su želje i nadanja i u skladu sa tim postavljaćemo svoju politiku i svoja saznanja i, razume se, način delovanja.\n"Tako se ponaša ozbiljna i odgovorna zemlja, nikome nismo pretili, nikoga nismo uvredili, nismo čak ni odgovorili na sve to, mi samo analiziramo to što je rečeno, a to što je rečeno je više nego ozbiljno, to nije nikakva sitnica, kako bi neki želeli da govore, to je više nego ozbiljna stvar", ocenjuje predsednik Srbije.\n"Saslušali smo, čuli smo i videli smo, hvala na svemu što ste rekli, obavestili ste nas i sad bar znamo šta je to što nam želite. Ne mislimo da ćete to da sprovedete, jer ne možete, ali znamo šta je to što nam želite, hvala vam na tome" rekao je Vučić.\nNa pitanje šta bi bilo kada bi ta poseta bila otkazana Vučić je rekao da ne bi bilo ništa, ali i uzvratio kontra pitanjem - "a šta bismo time dobili osim što bih mogao da skinem sako i kažem 'pogledajte moje mišiće...'".\nRazgovaraćemo i sa Izetbegovićem, ali ćemo razgovarati tako što sad znamo šta su mu želje, šta misli o nama i tu nema nikakve filozofije i tu su stvari čiste, dodao je.\nOn je ukazao da ima velikih problema na KiM, ne bezbednosnih u ovom tenutku, ali da drugih političkih problema ima i ima stvari o kojima mora da se razgovara.\n"Imamo nameru da vršimo dodatno opremanje i jačanje, ali i jačanje materijalne pozicije pripadnika naših bezbednosnih snaga i zato ćemo danas razgovarati i o rešavanju njihovog stambenog pitanja, oformiti komisiju koja treba da pripremi ceo plan i program za stambenu izgradnju za našu vojsku, policiju i bezbednosne snage" dodao je prersdnik Srbije.\nNaveo je da ta želja postoji od ranije, ali da nije bilo snage da se sprovede zbog mera fiskalne konsolidacije i naznačio da je Srbija danas ekonomski značajno snažnija i to uz podršku lokalnih samouprava može da se izvede.\nAutor: Foto: Fonet/Ap, Foto: Tanjug Zoran Žestić, Foto: Fonet Nenad Đorđević\nAleksandar VučićBakir IzetbegovićEUSrbijaBiH


Mirko Šarović biće kandidat za člana Predsjedništva BiH - Leutar.net\n21. juna 2022. LEUTAR Republika Srpska, Vijesti 0\nPredsjednik SDS-a Mirko Šarović kandidat je te stranke za člana Predsjedništva BiH iz Republike Srpske.\nOvo je juče odlučeno na sjednici Predsjedništva BiH, a konačnu potvrdu kandidature treba da potvrdi i Glavni odbor SDS-a, koji će zasjedati u četvrtak u Banjaluci.\nNa sjednici su utvrđene i liste kandidata, koje takođe treba da potvdi Glavni odbor SDS-a.\nListe SDS-a za Parlament BiH nosiće Miladin Stanić (izborna jedinica 1), Mladen Bosić (Izborna jedinica 2) i Darko Babalj (Izborna jedinica 3), dok će liste za NSRS u devet izbornih jedinica nositi Vukota Govedarica, Milan Radović, Marinko Božović, Ljubiša Petrović ili Tomica Stojanović, Milan Petrović…\nSDS će podržati Jelenu Trivić, kandidata PDP za predsjednika Republike Srpske, kao što će PDP dati podršku Mirku Šaroviću.\nI u SDS i u PDP očekuju da će njihovi kandidati imati široku podršku svih onih koji su nezadovoljni aktuelnim stanjem u Republici Srpskoj i BiH kako bi Srpsku poveli putem obnove i razvoja.\nSNSD još nije saopštio imena kandidata, iako se u javnosti pominje više njih, a po svemu sudeći to će biti poznati dvojac Milorad Dodika i Željka Cvijanović.\nIzbori u BiH biće 2. oktobra i glavna trka će se voditi ponovo između kandidata SDS-PDP s jedne i SNSD-a s druge strane.


Kako da decu naučite vrednosti novca | CityMagazine\nU svetu kreditnih kartica, onlajn bankarstva, poreznih kodova, investicija i planova za odlazak u penziju, praćenje finansija može biti teško za odrasle, a još više za decu.\nDakle, za roditelje koji žele da podučavaju decu ekonomskim načelima i pripremaju ih za finansijsku budućnost, evo nekih saveta odakle da počnu.\nPostarajte se da novac nije nevidljiv za vašu decu\nZa porodice je važno da otvoreno pričaju o finansijama kada god je to moguće. Roditelji treba da podstaknu pitanja svoje dece i da ih na taj način pripreme za donošenje finansijskih odluka i raspolaganje budžetom u budućnosti. To znači da bi nakon podizanja novca sa vaše debitne ili kreditne kartice trebalo da odvojite minut ili dva kako biste detetu objasnili da ta mala stvar u vašem novčaniku nije izvor neograničenog novca, već da tu postoje limiti.\nFinansijske lekcije su bitne od malih nogu\nDozvolite da deca imaju nešto svog novca kojim će raspolagati\nJedan od načina da podučite decu raspolaganjem i vrednosti novca je da im jednostavno dopustite da ga imaju.\nAko vam se ne dopada ideja da vaša još mala deca imaju svoj pravi novac, budite kreativni. Napravite sami novčanice koje će deca moći da zarade ukoliko obavljaju neke kućne poslove. Tako će steći izvestan osećaj o vrednosti novca i shvatiti da se on ne dobija tako lako.\nKada deci govorite o novcu, ne želite da izostavite činjenicu da su neki ljudi privilegovaniji od drugih i da istaknete da postoje dobrotvorne organizacije za pomoć onima koji nemaju dovoljno novca i sredstava za normalan život.\n3 faze razvoja dečaka koje svaki roditelj treba da zna deca · finansije · vrednost novca


Odakle dolaze lažne prijave o bombama – DnevniZurnal\nOdakle dolaze lažne prijave o bombama\nby admin 19/04/2022, 07:10 999 Views\nPolicija Srbije će zatražiti pomoć putem međunarodne operativne policijske saradnje radi dobijanja podataka o nalogodavcu, organizatorima i izvršiocu koji je lažno prijavio bombe u tržnim centrima, saopštio je MUP.\nMUP je saopštio da je nakon kontradiverzionog pregleda ustanovljeno da su bile lažne poruke koje su tokom ponedeljka, sa mejl adrese servisa „Protonmail“, poslate na adrese više tržnih centara u Srbiji, a u kojima je upozoreno na navodno postavljene eksplozivne naprave u tim objektima.\nSa iste mejl adrese poruke iste sadržine poslate su na mejl adrese tržnih centara – Rajićeva, Merkator Centar Beograd, Galerija – Beograd i Delta Planet u Nišu, navodi se u saopštenju.\nKako navodi MUP, mejlovi su stigli sa servisa „Protonmail“, mejl servisa koji je baziran u Švajcarskoj i sa njega su i u prethodnom periodu u nekoliko navrata slate pretnje i Aerodromu „Nikola Tesla“ i kompaniji „Air Serbia“, a prema operativnim saznanjima upućene su sa teritorija jedne evropske zemlje i Ukrajine.\n“Policija intenzivno, u saradnji sa Tužilaštvom za visokotehnološki kriminal, radi na prikupljanju podataka u vezi sa izvršiocima ovog krivičnog dela”, navodi se u saopštenju MUP.


Srednja Medicinska škola Tutin organizovala je na Gradskom trgu “Šemsudin Kučević” u toj opštini Sandžaka manifestaciju na kojoj je proučena dova i odata počast nastradalima u terorističkom napadu na dvije džamije na Novom Zelandu koji se dogodio prije mjesec dana.\nManifestacija je upriličena i kako bi se javnost upoznala sa odlukom osnivača te škole doc. dr Ismeta Derdemeza da se premijerki Novog Zelanda Jacindi Ardern simbolično daju ključevi Srednje medicinske škole Tutin. Odlukom rukovodstva te obrazovne ustanove premijerka Ardern i narod Novog Zelanda dobili su i Plaketu škole za najplemenitiji podvig godine.\n“Rukovodstvo Srednje medicinske škole Tutin izražava najdublje žaljenje i saosjećamo u bolu sa našom braćom i sestrama, porodicama žrtava strašnog terorističkog napada. I nakon mjesec dana sa tugom i žaljenjem gledamo na taj nemili događaj koji je potresao cijeli svijet. Hvala premijerki Novog Zelanda Jacindi Ardern za hrabrost, podršku i empatiju koju je pokazala, a koja je osvojila srca brojnih muslimana širom svijeta i nas u Tutinu koji su pogođeni terorističkim napadom koji se desio na Novom Zelandu. Premijerka Novog Zelanda Jacinda Ardern, kao i narod njene zemlje, zadivili su cijeli svijet svojim reagovanjem nakon terorističkog napada”, rekla je direktorica Srednje medicinske škole Tutin Amra Derdemez, prenosi AA.\nNapomenula je da je Ardern nakon terorističkom napada i masakra nad oko 100 ljudi od kojih je 50 ubijeno, odmah reagovala bez razmišljanja o političkim poslJedicama po nju, već o poslJedicama po muslimansku zajednicu u toj zemlji, ako ne reaguje odmah.\n“Tako je Ardern pokazala i bila primJer liderstva i brige o narodu. Zbog svog ljudskog dJelovanja premijerka Jacinda Ardern jasno je povukla crtu između sebe i ostalih lidera u svIJetu. Sa ponosom smo gledali kako premijerka Novog Zelanda sa maramom na glavi obilazi i sa toliko empatije razgovara sa porodicama ubijenih, naziva selam, citira Kur'anske ajete i hadise i jasno govori da neće izgovoriti ime teroriste već onih koji su stradali njegovom krivicom. Dok su se mnogi ustručavali, ona je jasno i nedvosmisleno napad na dvijee džamije nazvala terorističkim. Zbog svega navedenog rukovodstvo Srednje medicinske škole Tutin uručuje ključeve Srednje medicinske škole i Plaketu premijerki i narodu Novog Zelanda za najplemenitiji podvig godine”, navela je Derdemez, obrazlažući odluku škole na čijem je čelu.\nKako je rečeno, rukovodstvo Srednje medicinske škole Tutin pronaći će način i najbolji put, te će shodno svojim mogućnostima uputiti i novčanu pomoć za porodice žrtava napada na dvije džamije u Christchurchu na Novom Zelandu.\n“Naša želja je da materijalno pomognemo makar jednom siročetu koji je u tom krvavom piru ostao bez jednog ili oba roditelja. Srednja medicinska škola dokazano školuje najkvalitetniji kadar i buduće vrhunske medicinske radnike. Misija naše škole je da pored dobrih stručnjaka, od đaka napravimo i dobre, humane i plemenite ljude a najbolji primJer za sve to naši učenici i cijeli svIJet uočili su upravo kod premijerke Novog Zelanda gospođe Ardern. Zbog toga će rukovodstvo naše škole inicirati i donijeti odluku o promJeni imena škole koja će biti upućena Ministarstvu prosvJete Republike Srbije, da Srednja medicinska škola od naredne školske godine ponese ime po premijerki Jacindi Ardern”, saopštila je Derdemez okupljenima na Gradskom trgu u Tutinu.\nOna je zaključila da će ime koje će škola nositi u narednom periodu vJečno narod u toj sandžačkoj opštini podsjećati na nevino stradale vJernike i brižnu reakciju premijerke Jacinde Ardern i naroda Novog Zelanda.\nSrednja medicinska škola uputila je pismo namJera premijerki Ardern u kojem su je upoznali sa donijetim odlukama. Na adresu škole u Tutinu stigao je i odgovor premijerke Novog Zelanda Jacinde Ardern.\n“Veoma sam srećna, zbog ideje koju ste pokrenuli. Nisam u mogućnosti da prisustvujem svečanosti, zbog ranije preuzetih obaveza, ali smo srcem i dušom danas ja i cijeli Novi Zeland uz narod Tutina. Zamolila bih vas da ključeve škole i Plaketu predate vašem lideru, a meni će biti drago da prilikom prve moje posjete Evropi, posjetim i taj divni narod u Tutinu. U ime Vlade i naroda Novog Zelanda i u svoje ime iskreno vam se zahvaljujem”, stoji u odgovoru premijerke Jacinde Ardern.\nPodsjetimo, napad na dvije džamije na Novom Zelandu dogodio se prije mjesec dana uoči džume namaza. Tada je ubijeno 50, a teže ranjeno više od 50 vjernika.\nPrevious Audiosnimak otkriva ko je srušio Aladžu i po čijoj naredbi\nNext Mostar traži investitore za žičaru Rujište, golf terene, aqua park, garažu


Lučić u idealnom timu Evrolige! - KOS magazin\nNaš reprezentativac Vladimir Lučić izabran je u idealni tim Evrolige za sezonu 2020/21, što je potvrđeno na zvaničnom sajtu elitnog evropskog takmičenja.\nLučić je tokom ove evroligaške sezone u kojoj je Bajern bio nadomak plasmana na F4, imao učinak od 13,6 poena (58,7 posto za dva, 44,1 za tri poena), uz 4,8 skokova, 1,4 asistenciju i 1,1 ukradenu loptu.\nGlasali su navijači, mediji i – prvi put u istoriji ovih izbora – treneri i kapiteni timova koji igraju Evroligu.\nInače, Lučić je prepoznat kao igrač koji ima najveće zasluge za to što je Bajern prvi put u svojoj istoriji igrao plej-of. Pre svega je istaknuta njegova partija u 33. kolu Evrolige protiv Žalgirisa, kad je sakupio 33 indeksna poena. Vlada Lučić je pre toga u dva navrata bio igrač kola Evrolige. U nedelji kad su se igrali 3. i 4. kolo on je sakupio ukupno 53 indeksna poena u pobedama Bajerna protiv Makabija i Fenerbahčea. Potom je u novembru bio najzaslužniji za pobedu Bajerna protiv Valensije (90-79) postigavši 22 poena, a dodao je i sedam skokova za ukupan indeks 35.\nNa zvaničnom sajtu Evrolige je naglašeno da je 31-godišnji Lučić debitovao u elitnom klupskom takmičenju 2010. kao član beogradskog Partizana. Tri godine je igrao Evroligu sa Partizanom, a onde je sledeće tri proveo kao član Valensije. Preselio se u Minhen 2016. i za pet godina je bio starter Bajerna u 105 od ukupno 111 utakmica, koliko je taj klub odigrao u Evroligi i Evrokupu.


Beograd: Sutra suđenje grupi stanka Subotića Caneta - Klix.ba\nBeograd: Sutra suđenje grupi stanka Subotića Caneta\n18.5.2008. u 16:43\nSuđenje kriminalnoj grupi Stanka Subotića Caneta, optuženoj za šverc cigaretama tokom 1990.-ih, trebalo bi da počne sutra u Posebnom odjeljenju Okružnog suda u Beogradu, ali bez Subotića na optuženičkoj klupi.\nPostupak izručenja Subotića je još u toku, jer se čeka odluka ruskih pravosudnih organa o ekstradiciji.\nOd 28. aprila, kad je uhapšen na moskovskom aerodromu "Šeremetjevo", Subotić se nalazi u ekstradicionom pritvoru.\nSudsko vijeće kojim će predsjedavati sudija Milena Rašić odlučit će da li će postupak prema Subotiću razdvojiti, suđenje odložiti do njegovog izručenja Srbiji ili prihvatiti jemstvo od dva miliona eura koje su ponudili njegovi branioci.\nUkoliko bi sud prihvatio jemstvo, Subotić bi mogao da bude pušten iz ekstradicionog pritvora u Moskvi i prije odluke ruskih vlasti o izručenju.\nMeđutim, Subotić bi prvo trebalo da se pojavi pred sudskim vjećem i da izjavi da se neće kriti, što za sada nije moguće.\nSubotić ne može da dostavi ni pisanu izjavu da se neće kriti, pošto njegovim braniocima iz Srbije nije dozvoljen kontakt sa njim.\nPrema ruskom zakonu, samo advokati - ruski državljani imaju pravo da zastupaju okrivljene.\nSubotićevi branioci u petak su ponovo ponudili jemstvo uvećano za 1,3 miliona eura u kešu, tako da sada ponuda za jemstvo iznosi dva miliona eura, kako bi mu bilo omogućeno da se brani sa slobode.\nPrvobitna ponuda za jemstvo, desetak dana prije njegovog hapšenja 28. aprila, bila je 700.000 eura, što je vrijednost stana u Knez Mihailovoj ulici od 170 kvadrata.\nProšle sedmice je diplomatskim putem proslijeđen zahtjev srpskog Ministarstva pravde Glavnom tužilaštvu Rusije za Subotićevo izručenje, zajedno sa pratećom dokumentacijom prevedenom na ruski, a proslijeđena je i tražena dopuna dokumentacije.\nPrema međunarodnim pravilima o ekstradiciji, potrebno je, između ostalog, da je krivično djelo zbog koga se traži izručenje okrivljenog propisano i krivičnim zakonikom zemlje od koje se njegovo izručenje zahtjeva, kao i da nije nastupila zastarjelost krivičnog gonjenja, odnosno izvršenja kazne.\nSubotich i još 14 optuženih terete se da su od 1995. do 1997. godine, preko njegovog preduzecha "Mia" iz Uba, uvozili cigarete bez evidentiranja, prodavali ih na crnom tržištu i na taj način oštetili državni budžet za 56 miliona maraka i skoro osam milona dolara.\nTaj novac su iz Srbije prebacivali preko Crne Gore i Makedonije na račune na Kipru.\nPrema navodima optužnice, Subotić je cigarete kupovao u Makedoniji, a roba je potom šleperima dopremana na granicu gde su ih, po nalogu direktora Savezne uprave carina, čekali pripadnici vanrednih mjera kontrole, propuštali bez evidentiranja i pratili do magacina u Novom Sadu i Rumenki, a potom dostavljali mrežama krijumčara i preprodavaca.\nKrivičnim zakonikom za ovo krivično djelo - zloupotreba službenog položaja propisana je kazna zatvora u trajanju od dvije do 12 godina.\nAbbas: Palestinci ljuti Bushovim govorom u Knessetu\n18.05.2008. u 16:41


Vučić: Opoziciji smo dali više nego što je traženo\nPredsednik Srbije Aleksandar Vučić rekao je da je vlast opoziciji dala "i više nego što je traženo, jer se ne plaši konkurencije", odgovarajući na novinarska pitanja o dijalogu o izbornim uslovima.\nVučić je novinarima na početku radova na izgradnji Moravskog koridora rekao da je vlast dala "sve što je traženo, i više", zato što je, kako je rekao, on „popustljiv čovek“.\n"Ne može nerad da pobedi rad. I to je sve što mogu da kažem", rekao je Vučić, i dodao da ne želi da na svečanosti povodom otvaranja radova na Moravskom koridoru, koja je održana u kruševačkom selu Jasika, odgovara na optužbe političkih protivnika, jer je "suviše lep i svečan dan".\nPredsednica Skupštine Srbije Maja Gojković izjavila je u petak, posle treće runde međustranačkog dijaloga o izbornim uslovima, koji je održan uz posredstvo predstavnika Evropskog parlamenta (EP), da predstojeći parlamentarni izbori neće biti održani u martu, već u nekom kasnijem periodu koji Ustav Srbije dozvoljava. Ona je tada prenela i da je dogovoreno da se izabere pet članova Regulatornog tela za elektronske medije (REM) po formatu "tri plus dva" što znači da će se dva člana birati po novoj zakonskoj proceduri.\nZelenović: Vučić se ruga izjavom da je popustljiv čovek\nPredsednik opozicione stranke Zajedno za Srbiju (ZzS), članice Saveza za Srbiju (SzS) Nebojša Zelenović izjavio je da se predsednik Srbije Aleksandar Vučić „ruga celokupnoj demokratskoj javnosti i svim građanima“ svojom današnjom, kako je rekao, „ironičnom izjavom“ da je on "popustljiv čovek" i da je "izašao u susret zahtevima opozicije za održavanje poštenih izbora i više nego što je od njega traženo".\n"Evropski parlamentarci imali su priliku ovih dana da se uvere da u Srbiji nema elementarnih uslova za normalan politički život, a kamoli za poštene izbore", naglasio je Zelenović u saopštenju.\n"Režim je pred očima međunarodnih predstavnika neuspešno pokušavao da fingira dijalog i da izmišlja nekakve lažne ustupke, a sve sa ciljem da razbije jedinstvo opozicije i barem neku relevantnu opozicionu stranku privoli na izlazak na lažne izbore. No, shvatili su da od toga nema ništa, jer je milion i po građana jedinstveno u stavu da bojkotom delegitimizuju autoritarnu vlast i da će to na kraju dovesti do poštenih izbora sa fer izbornom kampanjom od najmanje devet meseci", rekao je Zelenović.\nVučić: Pozvao sam Trampa i Džonsona\nPredsednik Srbije Aleksandar Vučić je, tokom ceremonije otvaranja Meoravskog koridora, rekao i da je „vreme da predsednik SAD Donald Tramp dođe i poseti Srbiju“.\n"Samo se vi smejte. Zapamtite - prvo dolazi (britanski premijer) Boris Džonson, a onda i Tramp", rekao je Vučić na svečanosti obeležavanja početka radova na Moravskom koridoru kod kruševačkog sela Jasika.\nOn je tom prilikom direktoru "Puteva Srbije" Zoranu Drobnjaku rekao je da je bager, koji se nalazi na gradilištu, vozio i britanski premijer Džonson.


Tag / Predrag Ćeranić / Vesti online\nDekan fakulteta bezbednosnih nauka iz Banjaluke i ekspert za pitanja bezbednosti, docent dr Predrag Ćeranić ocenjuje za "Vesti" da je fokusiranje Briselske deklaracije NATO na predstojeće izbore u...\nKoliko su ozbiljne pretnje džihadista Balkanu?\nNajnovije pretnje Islamske države upućene regionu, a na prvom mestu Srbima i Hrvatima, treba shvatiti ozbiljno, upozoravaju stručnjaci za bezbednost. S druge strane, nadležni u Srbiji i ostalim...\nPolitički analitičar Predrag Ćeranić ocenio je da situacija u Makedoniji klizi prema oružanom sukobu, a ako do sukoba Makedonaca i Albanaca zaista dođe, on će se neminovno odraziti na celi...\nKo svađa Dodika sa Vučićem?\nNa delu je otvaranje afere i vrlo opasne političke igre koja može destabilizovati odnose Srpske i Srbije, ali i regiona. Sve to sa ciljem pomeranjem oštrice osude javnog mnjenja sa Bakira...\nIzetbegović se kocka, a Srbe smatraju "malim Rusima"\n"Mnogi kuju planove da zapale BiH"\nEuroblic: Izetbegović pod lupom američkih tajnih službi\n"Čeka se momenat da se rat iz Sirije prenese u BiH"\nVehabijski pokret predstavlja posebnu pretnju za bezbednost BiH jer se rat za Islamsku državu više neće voditi u Siriji i Iraku, već se čeka pogodan momenat da se za te ideje ratuje na...\nPredsedniku Republike Srpske Miloradu Dodiku je posle neprijatno optužujućeg intervjua za Radio televiziju Srbije, dan po povratku u Banjaluku stigao novi hladni tuš iz Beograda. Savetnik šefa...\nTanjug 52 komentara\nGrupa "Bošnjaci" objavila je na svojoj stranici na društvenoj mreži Fejsbuk kartu BiH sa smernicama i detaljnim planom u kojem su izložili kako vojnim snagama ugasiti RS u slučaju održavanja...


RADNIK POVREĐEN U BATAJNICI Oglasili se iz EPS-a: Evo kako je došlo do nesreće | Novosti.RS\nEkipa Hitna pomoći odmah je uzašla na teren i čoveka prevezla na reanimaciju.\n- Oko 9.40 časova, u trafostanici u krugu Elektronske industrije u Batajnici, tokom priprema za remont došlo je do pojave električnog luka na jednoj ćeliji trafoa. Jedan od zaposlenih EPS-a zadobio je opekotine po telu i u svesnom stanju kolima Hitne pomoći prevezen je u Urgentni centar - kažu, za "Novosti", u JP EPS.\nTakođe, kako su nam pojasnili, nije tačna informacija da je eksplodirala trafostanica, već je do nezgode došlo prilikom postavljanja uzemljivača na sabirnice u trafou.\n- Tom prilikom bez napajanja je ostalo 2.582 korisnika na području Zemun polja, Batajnice i Zemuna. Ekipe EPS-a su u najkraćem roku izašle na teren kako bi sanirale kvar - zaključili su u EPS-u.\nstrujni udar Batajnica EPS povređen muškarac\nNIJE PLANULO NAMERNO: Istraga o požaru koji je prošle nedelje progutao zgradu u naselju Ekonomija 1 u Baču\nPOŽAR koji je prošle nedelje progutao zgradu sa 20 stanova u naselju Ekonomija 1 u Baču najverovatnije nije namerno izazvan. Na osnovu dosadašnje istraga i prikupljenih dokaza, sve ukazuje da je u ovom slučaju reč o nehatu, što potkrepljuje i priznanje osumnjičene M. J. da je zaspala pored upaljene sveće, koja je najverovatnije pala i zapalila njihov stan, a vatra se brzo proširila. Istraga se vodi i protiv njenog sina S. J., a posle saslušanja u Osnovnom javnom tužalaštvu u Bačkoj Palanci pušteni su da se brane sa slobode.\n29. 10. 2020. u 06:21\n15:04 PONOVO BLIZU 8.000 NOVOZARAŽENIH: U Srbiji od virusa korona preminulo 69 ljudi!\n15:01 (UŽIVO) KONFERENCIJA KRIZNOG ŠTABA: Obraćanje građanima Srbije (VIDEO)\n15:01 ,,NEMA SRCE, SAOSEĆANjE I SAVEST": Putin otkrio koga nikada ne bi podržao za predsednika


Obama: Biće zakona koje ne mogu da potpišem\nPredsednik SAD, Barak Obama na konferenciji za novinare u Beloj kući, 5. novembar 2014.\nNa konferenciji za novinare posle jučerašnjih kongresnih izbora, američki predsednik rekao da će pokušati da uspostavi saradnju demokrata i republikanaca u Kongresu.\nLider nove republikanske većine u Senatu, Mič Mekonel poručio je da će sarađivati sa predsednikom Obamom na usvajanju ključnih zakona o kojima mogu da se dogovore, posebno o međunardonim trgovinskim sporazumima i reformi poreskog sistema.\nDan posle velike pobede republikanaca na kongresnim izborima Mekonel je izjavio da su se on i predsednik u telefonskom razgovoru složili da pokušaju da pronađu pitanja u kojima mogu da se usaglase.\nS druge strane, predsednik Obama je na konferenciji za novinare izjavio da želi široku saglasnost sa Kongresom, ali je priznao da će republikanci sigurno usvojiti neke zakonske mere koje on ne može da potpiše.\nObama je uputio čestitke republikanskim liderima u Senatu i Predstavničkom domu, rekavši da je očigledna poruka sa izbora da velika većina Amerikanaca smatra da Vašington ne funkcioniše i da je on odgovoran za to.\nPredsednik je rekao da želi da saradjuje sa republikancima i pozvao ih da mu izlože veoma preciznu agendu, dodavši da će razmotriti njihove ideje, posebno one koje se podudaraju sa njegovim. Obama je takodje pozvao Kongres da usvoji budžet pre božićnih praznika i najavio da će zatražiti dodatna sredstva za borbu protiv ebole i upotrebu vojne sile protiv ekstremista Islamske države.\nNaveo je i da će upotrebiti svoja izvršna ovlašćenja da bi pokrenuo imigracionu reformu pre kraja godine naglasivši da zemlja više ne može da čeka.


Godišnja izložba dečjih radova "Likovno putovanje" - Beogradski Portal\nGodišnja izložba dečjih radova „Likovno putovanje“\nTradicionalna godišnja smotra dečjih radova pod nazivom „Likovno putovanje“, nastalih na Likovnoj radionici Centra za kulturu Grocka, biće otvorena za posetioce u petak 28. januara u 18č u Rančićevoj kući, galeriji ustanove kulture opštine Grocka. Prilikom otvaranja izložbe nastupaju učenici OMŠ „Nevena Popović“ u Grockoj.\nIzložba dečjih radova pod sloganom „Likovno putovanje 2021“ deli izobilje i lepotu dečjeg likovnog stvaralačkog izraza.Postavka obuhvata odabir najuspešnih ostvarenja čiji su tvorci deca i učenici uzrasta od 6 do 11 godina osnovnih škola u Grockoj i Vrčinu.\nRadionicu Ustanove uspešno su vodile slikarke Marion Dedić i Mika Lovre, a kreativni radovi našli su se i na dečjim izložbama širom Srbije.Izložbena postavka sastoji se od brojnih crteža, slika, vajarskih radova, grafika, kolaža i umetničkih predmeta oblikovanih u različitim likovnim i primenjenim tehnikama.\nStvaralačko putovanje radionice u Grockoj obuhvata raznovrsne teme protkane saznanjima o umetnicima, umetničkim pravcima, muzejima, likovnim elementima i tehnikama, aktuelnim izložbama, manifestacijama, kao i učešćima na dečjim likovnim konkursima.Posebno nadahnuće tokom ,,Dana evropske baštine” su kulturno nasleđe i prirodne lepote Grocke.\nVinčanska kultura, kasnorimska grobnica u Brestoviku, manastir Rajinovac u Begaljici, šareni voćnjaci, vinogradi, zeleni krajolici i reka Dunav su neka od prvih polazišta domaćeg nasleđa koja se nadalje prostiru na likovno putovanje kulturnom baštinom širom Srbije, ali i sveta.\n* Događaj će biti predstavljen u skladu sa zdravstvenim preporukama i aktuelnim merama zaštite u cilju sprečavanja širenja epidemije virusa COVID-19. Posetioci se tokom trajanja izložbe pridržavaju svih propisanih i preventivnih mera zaštite, jer su zdravlje i bezbednost na prvom mestu.


SRPSKA NE SMIJE DA PRIHVATI DA ONI KOJI JOJ SE NAMEĆU ODLUČUJU U NJENO IME | Kozarski Vjesnik - Radio televizija Prijedor\nHome Vijesti SRPSKA NE SMIJE DA PRIHVATI DA ONI KOJI JOJ SE NAMEĆU ODLUČUJU...\nБАЊАЛУКА, 17. ЈАНУАРА /СРНА/ - Српски члан Предсједништва БиХ Милорад Додик на конференцији за новинаре.\nSrpski član Predsjedništva BiH Milorad Dodik rekao je da Republika Srpska ne smije prihvatiti Kristijana Šmita za visokog predstavnika u BiH, niti da oni koji joj se nameću odlučuju u njeno ime. “Srpska ne smije prihvatiti takve mešetare i lažove, one koji pokušavaju da se nametnu. Ne smije prihvatiti da oni odlučuju u naše ime, jer to i nije predviđeno Dejtonskim mirovnim sporazumom”, rekao je Dodik na konferenciji za novinare u Banjaluci.\nDodik je naveo da je sve nakaradno do mjere besmisla u kome se nalazi BiH, a pogotovo sa dodatom aromom ili gorčinom, jer Kristijan Šmit pokušava sebe da predstavi važnom facom, a u suštini nije ništa.\nOn je podsjetio da je Republika Srpska ranije prolazila kroz teške periode i imala mnogo težih pitanja.\n“Nema problema da se razgovara i dogovara na nivou BiH, ali se tamo moraju uvažavati interesi Republike Srpske i srpskog naroda”, istakao je Dodik.\nPrema njegovim riječima, da je neko želio izmjenama Krivičnog zakona BiH da smiri situaciju u BiH, vjerovatno bi u tim svojim brljotinama koje je ranije predložio Valentin Incko napisao i to da je jednako kažnjivo ako neko nazove Republiku Srpsku “genocidnom tvorevinom” ili Srbe “genocidnim narodom” ili “genocidašima” i da isto ide pet godina u zatvor.\n“Odredbama Krivičnog zakona koji je nametnuo Incko sve je usmjereno ka tome da se nametne atmosfera da upravo oni koji tako nešto govore mogu nekažnjeno to da rade, a drugi ne smiju o tome uopšte da diskutuju jer je to nešto gotovo. Napravili su atmosferu da Republika Srpska `kao genocidna tvorevina` ne može da postoji i treba je demontirati”, kaže Dodik.\nDodik je napomenuo da oni već duže pokušavaju da demontiraju Republiku Srpsku, ali da im to ne ide baš uspješno jer su za to potrebni Srbi koji to neće da urade.\n“Mi imamo naš demokratski kapacitet i spremni smo da ga upotrijebimo. Prisustvovaću prvoj sjednici Predsjedništva BiH i odlučivaću onako kako ja smatram da treba. Ne može niko očekivati da mi odlučujemo onako kako oni očekuju, a da mi samo tamo dolazimo i glasamo za njihova rješenja. To se nikada neće desiti”, poručio je Dodik.\nGovoreći o sankcijama koje su SAD uvele protiv njega, Dodik je rekao da sankcije apsolutno ni za koga, pa ni za njega, ne predstavljaju neku baš sjajnu situaciju.\n“Sada mi je jasno da politike uvažavanja Republike Srpske ne prolaze kod njih i da su Amerikanci u potpunosti na strani muslimana u BiH, da su njihovi izvršioci radova koji su smislili talas nekih novih sankcija. Taj dio američkog establišmenta koji je napravio priču na ratu i izmišljotinama o Srbima kao lošim momcima vratio se ponovo i pokušava da po svojoj mjeri ovdje kroji i donosi odluke”, ocijenio je Dodik.\nOn je rekao da poznaje lično zamjenika pomoćnika državnog sekretara SAD Gabrijela Eskobara i da misli da on ima potencijal i “da naredi da se čovjek likvidira”.\n“To ne mora da nas brine. Republika Srpska stoji dobro i ima stabilne račune. Srpska ima svoje prijatelje i isključivo će se baviti pitanjima Ustava BiH i to je pozicija”, istakao je srpski član Predsjedništva BiH.\nDodik je rekao da ne razumije da Republika Srpska ne može da dobije ono što joj je dato Ustavom BiH.\n“Kada sam pitao Eskobara zašto se krši Ustav BiH i Dejtonski sporazum i da to nije u skladu sa Dejtonskim sporazumom, on mi je odgovorio da je to moguće, ali je u skladu sa politikama”, pojasnio je Dodik.\nDodik je zaključio da Republika Srpska mora ostati zavjet srpskog naroda i svih koji u njeno ime odlučuju.\nPrethodniJEDAN OD PREDUSLOVA RUDARENJA U LJUBIJI I REKONSTRUKCIJA PRUGE\nSlijedećiNARODNA SKUPŠTINA JE JEDINO MJESTO ZA ODLUKU


Gornji Milanovac: Taksisti uveli mesečne karte | SerbianForum\nGornji Milanovac: Taksisti uveli mesečne karte\n[h=1]Taksisti uveli mesečne karte\nGornji Milanovac -- Taksisti u Gornjem Milanovcu su, kako bi obezbedili stalne putnike, počeli da izdaju mesečne karte.\nTo je praksa samo na relacijama gde postoje stalne autobuske linije, i naplaćuju ih po ceni autobuskog prevoza.\nMesečne karte najčešće se izdaju za vožnje iz Gornjeg Milanovca do sela takovskog kraja i od Pranjana do Čačka, gde je najvise putnika.\nRukovodilac putničkog saobraćaja "Autoprevoza" u Gornjem Milanovcu Slavoljub Pajović je rekao da taksisti idu ispred autobusa i na registrovanim stanicama skupljaju putnike, mada uopšte nemaju dozvole za taksi prevoz, te "rade na divlje".\n"Izdavanje mesečnih karata je teška prevara, jer mi za takve karte odobravamo popust od 30 odsto, a oni to naplaćuju po redovnim cenama autobuskog prevoza, o čemu smo podneli prijave nadležnim opštinskim inspekcijama", kazao je Pajović.\nVozač autobusa za Pranjane Mikan Bralović istakao je da od taksista ne moze bezbedno da stane na autobuskoj stanici i da su mu, kada ih upozorio da ugrožavaju bezbednost putnika, pretili da će ga "prebiti i zapaliti autobus".\nOpštinski inspektor za saobraćaj i puteve Miloš Mijailović je rekao da je problem "divljih taksista" evidentan i da će se rešiti.


Telekom: SBB obmanjuje javnost, ugasio kanale RTS za dijasporu zbog profita - Infobrif\nObjavljeno 14.03.2019. u 23:06 poslednja izmena 15.03.2019. u 07:00\nKompanija „Telekom Srbija” saopštila je danas da je kablovski operator SBB odlučio da ugasi kanale RTS-a u dijaspori, a da, istovremeno, obmane korisnike i najširu javnost da je to urađeno po nalogu Telekoma.\nSBB se odlučio za nepristojan, nelojalan i ucenjivački odnos, kako prema potencijalnim partnerima, odnosno „Telekomu, tako i prema korisnicima, saopštili su iz Telekoma Srbija.\n„Zbog nemogućnosti da ostvari enormni profit, kompanija SBB odlučila je da ugasi kanale RTS-a u dijaspori, a da za to optuži kompaniju ‘Telekom Srbija’“, navodi se u reagovanju Telekoma na današnje optužbe „Junajted Grupe”, vlasnika SBB-a, prenosi portal nasiusvetu.rs..\n„Junajted Grupa” je prethodno objavila da će građani u dijaspori koji prate programe preko njihovih platformi ostati danas bez programa RTS-a, navodeći da je to rezultat neuspešnih pregovora s „Telekomom Srbija”, te da je srpska kompanija, navodno, „izdala nalog” da se iz njihove ponude korisnicima uklone svi programi javnog servisa.\nIz „Telekoma Srbija” su takođe opovrgli tvrdnje „Junajted Grupe” da je „RTS potpisao ugovor s Telekomom Srbija o prodaji programa u inostranstvu”, podsećajući da je Telekom „pobedio na javnom pozivu za distribuciju RTS-ovih kanala, a da SBB nije želeo ni da učestvuje na tom pozivu”.\nPovodom opaski Junajted Grupe da su nove cene Telekoma „nekoliko desetina puta veće”, srpska kompanija navodi da SBB „očigledno ima dvostruku poslovnu politiku, tačnije vrednost svojih kanala precenjuje, dok tuđe kanale potcenjuje”.\n„SBB-u nije problem da svoje kanale naplaćuje dva evra po korisniku i time ostvaruje ogromnu zaradu, ali je veliki problem da RTS-ove, inače gledanije kanale, plati duplo manje. Još jednom izražavamo čuđenje reakcijom SBB-a, s obzirom na to da su oni operator koji najčešće povećava cene svojih usluga, čime pokazuju koliko zaista brinu o potrebama korisnika”, piše u saopštenju Telekoma.\nDalje se dodaje da kao i do sada, „Telekom Srbija” i u ovom slučaju posluje transparentno, ali da ne može da dozvoli SBB-u da obmanjuje, kako korisnike, tako i najširu javnost.\n„Jasno je da se ovoga puta SBB odlučio za nepristojan, nelojalan i ucenjivački odnos, kako prema potencijalnim partnerima, odnosno nama, tako i prema korisnicima. Očigledno je da je reč o pogrešnom načinu da se promovišu određeni kanali SBB-a i urušava ugled, jednog od najvećih nacionalnih brendova, domaćeg operatora ‘Telekoma Srbija’“.\nU saopštenju se podseća da su programi RTS-a, kao i do sada, dostupni svim korisnicima u dijaspori preko RTS Planete, kao i putem drugih operatora i po povoljnijim cenama, prenosi Tanjug.\nKompanija SBB svojim korisnicima daje jos više kanala i…\nApelacioni sud potvrdio: RTS mora da objavi demanti Dragana…\nKompanija SBB svojim korisnicima daje jos više kanala i veće internet brzine, a…\nApelacioni sud potvrdio: RTS mora da objavi demanti Dragana Šolaka\nSud naložio: RTS da objavi odgovor Đilasa na tvrdnje koje je o njemu izneo Vesić